title: Smernica 96/74/ES Európskeho Parlamentu A Rady zo 16. decembra 1996 o názvoch textílií

text:
Dôležité právne oznámenie

|

31996L0074

Úradný vestník L 032 , 03/02/1997 S. 0038 - 0055

		Smernica 96/74/ES Európskeho Parlamentu A Radyzo 16. decembra 1996o názvoch textíliíEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 100a,so zreteľom na návrh z Komisie [1],so zreteľom na stanovisko Hospodárskeho a sociálneho výboru [2],Konajúc v súlade s postupom stanoveným v článku 189b zmluvy [3],(1) Keďže smernica Rady 71/307/EHS z 26. júla 1971 o aproximácii zákonov členských štátov týkajúcich sa názvov textílií [4] bola zmenená a doplnená často a značne; keďže z dôvodov jasnosti a racionálnosti by mala byť uvedená smernica konsolidovaná;(2) Keďže, ak sa ustanovenia členských štátov týkajúce sa názvov, zloženia a označovania textilných výrobkov medzi jednotlivými členskými štátmi líšili, toto by vytváralo prekážky voči správnemu fungovaniu vnútorného trhu;(3) Keďže tieto prekážky môžu byť odstránené, ak uvádzanie textilných výrobkov na trh na úrovni spoločenstva podlieha jednotným pravidlám; keďže je preto potrebné harmonizovať názvy textilných vlákien a náležitostí objavujúcich sa na etiketách, označeniach a dokumentoch, ktoré sprevádzajú textilné výrobky v rozličných stupňoch ich výroby, spracovania a distribúcie; keďže termín "textilné vlákno" má byť rozšírený tak, aby zahrnul pásky alebo dutinky so zjavnou šírkou nie viac ako 5 mm, ktoré sú narezané z fólií, vyrobených pretláčaním polymérov uvedených pod položkami 19 až 38 a 41 prílohy I, a následne preťahované do dĺžky;(4) Keďže by malo byť taktiež prijaté ustanovenie ohľadom určitých výrobkov, ktoré nie sú vyrobené výlučne z textilných materiálov, ale majú obsah textílie, ktorá vytvára dôležitú časť výrobku, alebo na ktorú osobitne upozorňuje výrobca, manipulant alebo obchodník; keďže v položke 30 v prílohe II nie je potrebné rozlišovať medzi rozličnými typmi polyamidu alebo nylonu, zmluvné prirážky majú byť preto zjednotené;(5) Keďže tolerancia ohľadom "iných vlákien", ktorá už bola stanovená pre čisté výrobky, má byť taktiež uplatnená na zmesové výrobky;(6) Keďže v záujme dosiahnutia objektívnych základných národných ustanovení v tejto oblasti by malo byť označovanie povinné;(7) Keďže v prípadoch, kde je technicky obtiažne špecifikovať zloženie výrobku v čase výroby, môžu byť akékoľvek vlákna známe v tomto čase uvedené na označení za predpokladu, že tieto predstavujú určité percento konečného výrobku;(8) Keďže je účelné, aby sa zamedzilo rozdielom uplatňovania, čo sa prejavilo v tejto súvislosti v spoločenstve, špecifikovať presné metódy označovania určitých textilných výrobkov pozostávajúcich z dvoch alebo viacerých zložiek a taktiež špecifikovať zložky textilných výrobkov, ktoré nemusia byť brané do úvahy pre účely označovania a analýzy;(9) Keďže textilné výrobky, ktoré podliehajú len požiadavkám spoločného označovania a tie, ktoré sú predávané v metráži alebo v strihaných dĺžkach, majú byť ponúkané na predaj takým spôsobom, aby spotrebiteľ mohol byť plne oboznámený s podrobnosťami uvedenými na vonkajšom obale alebo návine; keďže je na členských štátoch rozhodnúť o opatreniach, ktoré majú byť prijaté za týmto účelom;(10) Keďže použitie opisov alebo názvov, ktoré majú určitú prestíž medzi užívateľmi a spotrebiteľmi, by malo podliehať určitým podmienkam;(11) Keďže bolo potrebné stanoviť metódy na odber vzoriek a analýzu textílií, aby sa vylúčila akákoľvek možnosť výhrad voči použitým metódam; keďže však predbežné ponechanie národných metód v súčasnosti platných nebráni uplateniu jednotných pravidiel;(12) Keďže príloha II k tejto smernici, ktorá stanovuje zmluvné prirážky, ktoré majú byť aplikované na suchú hmotnosť každého druhu vlákna pri stanovovaní obsahu vlákna v textilných výrobkoch analýzou uvádza v položkách 1, 2 a 3 dve odlišné zmluvné prirážky pre výpočet zloženia mykaných alebo česaných vlákien obsahujúcich vlnu a/alebo živočíšnu srsť; keďže laboratóriá nemôžu vždy stanoviť, či je výrobok mykaný alebo česaný, a následne môžu vzniknúť neporovnateľné výsledky z uplatnenia tohto ustanovenia počas kontrol na zhodu textilných výrobkov uskutočňované v spoločenstve; keďže laboratóriá by mali byť preto oprávnené uplatňovať jednotnú zmluvnú prirážku v sporných prípadoch;(13) Keďže sa neodporúča v samostatnej smernici o textilných výrobkoch harmonizovať všetky ustanovenia uplatniteľné na takéto výrobky;(14) Keďže prílohy III a IV by mali pre výnimočnú povahu položiek, o ktorých je v nich referované, taktiež pokrývať ostatné výrobky vyňaté z povinnosti označovania, najmä "jednorazové" výrobky alebo výrobky, pre ktoré sa požaduje len spoločné označovanie;(15) Keďže ustanovenia potrebné na stanovenie a prispôsobenie sa technickému pokroku metód analýzy vykonávajú opatrenia striktne technickej povahy; keďže je preto potrebné používať uvedené opatrenia a opatrenia na prispôsobenie príloh I a II k tejto smernici technickému pokroku, pričom postup výboru je stanovený v článku 6 smernice 96/73/ES Európskeho parlamentu a Rady zo 16. decembra 1996 o určitých metódach na kvantitatívnu analýzu binárnych zmesí textilných vlákien [5];(16) Keďže ustanovenia stanovené v tejto smernici sú v súlade s názorom Výboru pre smernice týkajúce sa textilných názvov a označovania;(17) Keďže táto smernica nemá ovplyvniť povinnosti členských štátov týkajúce sa konečných termínov pre zavedenie smerníc stanovených v prílohe V, časť B,PRIJALI TÚTO SMERNICU:Článok 1Textilné výrobky môžu byť uvádzané na trh v rámci spoločenstva buď pred alebo počas ich priemyselného spracovania alebo v akomkoľvek z štádií distribúcie, len keď takéto výrobky spĺňajú ustanovenia tejto smernice.Článok 21. Na účely tejto smernice "textilné výrobky" znamená akékoľvek surové, rozpracované, hotové, konfekčne rozpracované, vyrobené, polokonfekčné alebo konfekčné výrobky, ktoré sú výlučne zložené z textilných vlákien, bez ohľadu na použitý proces zmiešania alebo zostavenia.2. Na účely tejto smernice "textilné vlákno" znamená:- jednotku hmoty charakterizovanú svojou pružnosťou, jemnosťou a vysokým pomerom dĺžky k maximálnemu priečnemu rozmeru, ktorý ju robí vhodnou pre textilné aplikácie,- ohybné pásky alebo dutinky, ktorých zjavná šírka nepresahuje 5 mm, vrátane pásov rezaných zo širších pásov alebo fólií, vyrobených z látok použitých na výrobu vlákien uvedených pod položkami 19 až 41 v prílohe I a vhodných na textilné spracovanie; zjavná šírka je šírka pásky alebo dutinky v zloženom, sploštenom, zlisovanom alebo skrútenom tvare, alebo priemerná šírka v prípade, kde šírka nie je jednotná.3. Nasledujúce výrobky sa posudzujú rovnakým spôsobom ako textilné výrobky a podliehajú ustanoveniam tejto smernice:- výrobky obsahujúce minimálne 80 % hmotnostných textilných vlákien,- poťahy čalúneného nábytku, dáždnikov a slnečníkov, obsahujúce minimálne 80 % hmotnostných textilných zložiek; podobne textilné zložky viacvrstvových podlahových krytín, matracov a kempingových tovarov a otepľovacie vložky obuvi, rukavíc, palčiakov a rukavíc bez prstov za predpokladu, že takéto vložky alebo podšívky predstavujú minimálne 80 % hmotnosti hotového predmetu,- textílie obsiahnuté v iných výrobkoch a tvoriace ich neoddeliteľnú súčasť, kde ich zloženie je špecifikované.Článok 31. Názvy a opisy vlákien uvedené v článku 2, sú uvedené v prílohe I.2. Použitie názvov, ktoré sú uvedené v tabuľke v prílohe I, je vyhradené pre vlákna, ktorých povaha je špecifikovaná pod tou istou položkou tejto tabuľky.3. Žiadny z týchto názvov nesmie byť použitý pre akékoľvek iné vlákno, ani samostatne, ani ako koreň slova, ani ako prídavné meno, v akomkoľvek jazyku.4. Pojem "hodváb" nesmie byť použitý na označenie tvaru alebo konkrétne prevedenie nekonečných textilných vlákien.Článok 41. Žiadny textilný výrobok nesmie byť opísaný ako "100 %", "čistý" alebo "celý", pokiaľ nie je zložený len z jedného druhu vlákna; žiadny podobný výraz nesmie byť použitý.2. Textilný výrobok môže obsahovať do 2 % hmotnostných iných vlákien za predpokladu že toto množstvo je odôvodnené na technickom základe a nie je pridané ako záležitosť rutiny. Táto tolerancia môže byť zvýšená na 5 % v prípade textilných výrobkov, ktoré sú podrobované procesu mykania.Článok 51. Vlnený výrobok môže byť opísaný ako:- "lana virgen" alebo "lana de esquilado",- "ren, ny uld",- "Schurwolle",- "παρθέυο μαλλί",- "fleece wool" alebo "virgin wool", (rúno vlny, strihaná vlna, nepoužitá vlna)- "laine vierge" alebo "laine de tonte",- "lana vergine" alebo "lana di tosa",- "scheerwol",- "la virgem",- "uusi villa",- "ren ull","strižná vlna", len ak je zložený z vlákna, ktoré nebolo predtým súčasťou hotového výrobku, ktoré nebolo vystavené žiadnemu spriadaciemu a/alebo splsťovaciemu procesu inému ako proces požadovaný vo výrobe tohto výrobku a ktoré nebolo poškodené spracovaním alebo používaním.2. Odlišne od postupu ustanovení odseku 1 môžu byť názvy v ňom uvedené použité na opis vlny obsiahnutej v zmesi vlákien, keď:a) všetka vlna obsiahnutá v zmesi spĺňa požiadavky definované v odseku 1;b) táto vlna predstavuje nie menej ako 25 % z celkovej hmotnosti zmesi;c) v prípade mykanej zmesi je vlna zmiešaná len s jedným ďalším vláknom.V prípadoch uvedených v tomto odseku musí byť uvedené plné percentuálne zloženie.3. Tolerancia odôvodnená na technickom základe spojenom s výrobou je limitovaná na 0,3 % vláknových prímesí v prípade výrobkov uvedených v odseku 1 a 2, vrátane vlnených výrobkov, ktoré boli podrobené procesu mykania.Článok 61. Textilný výrobok zložený z dvoch alebo viacerých druhov vlákien, z ktorých jedno tvorí najmenej 85 % z celkovej hmotnosti, je označený:- názvom tohto druhu vlákna, po ktorom nasleduje hmotnostný percentuálny obsah, alebo- názvom tohto vlákna, po ktorom nasleduje pojem "minimálne 85 %", alebo- úplným percentuálnym zložením výrobku.2. Textilný výrobok zložený z dvoch alebo viacerých druhov vlákien, z ktorých žiadny nedosahuje 85 % z celkovej hmotnosti, je označený názvom a hmotnostným percentom najmenej dvoch hlavných druhov vlákien nasledovaných názvami ostatných obsiahnutých vlákien v zostupnom poradí podľa hmotnostného zastúpenia, s alebo bez uvedenia ich hmotnostného percenta. Avšak:a) vlákna, ktoré samostatne predstavujú menej ako 10 % z celkovej hmotnosti výrobku, môžu byť spoločne označené termínom "iné vlákna" nasledovaným celkovým percentom podľa hmotnosti;b) ak sa uvedie názov vlákna, ktoré predstavuje menej ako 10 % celkovej hmotnosti výrobku, uvedie sa plné percentuálne zloženie tohto výrobku.3. Výrobky, ktoré majú čisto bavlnenú osnovu a čisto ľanový útok, v ktorých percento ľanu predstavuje nie menej ako 40 % celkovej hmotnosti nešlichtovanej látky, môžu dostať názov "cotton linen union – zmesová tkanina bavlna-ľan", ktorý musí byť doplnený špecifikáciou zloženia "čisto bavlnená osnova – čisto ľanový útok".4. V prípade textilných výrobkov určených pre konečného spotrebiteľa v percentuálnych zloženiach špecifikovaných v odseku 1, 2, 3 a 5:a) množstvo cudzích vlákien do 2 % celkovej hmotnosti textilného výrobku je tolerované za predpokladu, že toto množstvo je odôvodnené na technickom základe a nevyplýva z rutiny; táto tolerancia bude zvýšená na 5 % v prípade výrobkov, ktoré prešli procesom mykania a neohraničuje toleranciu uvedenú v článku 5 ods. 3;b) výrobná tolerancia 3 % je umožnená medzi uvádzanými percentami vlákien a percentami zistenými z analýzy vo vzťahu k celkovej hmotnosti vlákien uvedených na etikete; takáto tolerancia taktiež platí pre vlákna, ktoré sú v súlade s odsekom 2 uvedené v klesajúcom poradí hmotnosti bez akéhokoľvek uvedenia ich percentuálneho podielu. Táto tolerancia taktiež platí pre článok 5 ods. 2 písm. b).Pri analýze sa tolerancie vypočítajú osobitne; celková hmotnosť, ktorá má byť braná do úvahy vo výpočte tolerancie, o ktorej je referované v písm. b), je hmotnosť vlákien hotového výrobku, mínus hmotnosť akýchkoľvek cudzích vlákien zistených pri uplatnení tolerancie uvedenej v písm. a).Sčítanie tolerancií uvedených v písm. a) a b) je prípustné, len ak nejaké cudzie vlákna zistené analýzou a podliehajúce tolerancii uvedenej v písm. a) preukážu, že sú rovnakého chemického typu, ako jedno alebo viac druhov vlákien uvedených na etikete.V prípade konkrétnych výrobkov, pre ktoré výrobný proces vyžaduje tolerancie vyššie než tolerancie uvedené v písm. a) a b), vyššie tolerancie môžu byť povolené, keď zhoda výrobku je kontrolovaná podľa článku 13 ods. 1, len vo výnimočných prípadoch, a kde je výrobcom poskytnuté primerané odôvodnenie. Členské štáty okamžite o tom informujú Komisiu.5. Pojem "zmes vlákien" alebo termín "nešpecifikované zloženie textílie" môže byť použitý pre akýkoľvek výrobok, zloženie ktorého nemôže byť ľahko určené v čase výroby.Článok 7Bez dopadu na tolerancie uvedené v článku 4 ods. 2, článku 5 ods. 3 a článku 6 ods. 4, viditeľné izolovateľné vlákna, ktoré sú čisto dekoratívne a nepresahujú 7 % hmotnosti hotového výrobku, nemusia byť uvádzané vo vláknovom zložení podľa článkov 4 a 6; to isté platí pre vlákna, (napríklad kovové vlákna), ktoré sa pridávajú pre dosiahnutie antistatického účinku a ktoré nepresahujú 2 % hmotnosti hotového výrobku. V prípade výrobkov, o ktorých je referované v článku 6 ods. 3 sa takéto percentá vypočítavajú nie na hmotnosť látky, ale na hmotnosť osnovy a na hmotnosť útoku osobitne.Článok 81. Textilné výrobky v zmysle tejto smernice sú označované alebo vybavené etiketou vždy, keď sú uvádzané na trh pre výrobné alebo obchodné účely; toto označovanie etiketou alebo označovanie môže byť nahradené alebo doplnené sprievodnými obchodnými dokumentmi, keď nie sú výrobky ponúkané na predaj pre konečného spotrebiteľa, alebo keď sú tieto dodávané na základe objednávky zadanej štátom, alebo nejakou inou právnickou osobou riadenou verejným právom, alebo v tých členských štátoch, kde je tento pojem neznámy, ekvivalentnou entitou.2. a) Názvy, opisy a podrobnosti týkajúce sa obsahu textilných vlákien uvedených v článkoch 3 až 6 a v prílohe I, sa uvedú jasne v obchodnej dokumentácii. Táto požiadavka vylučuje použitie skratiek v obchodných zmluvách, účtoch a faktúrach; môže však byť použitý mechanizovaný operačný kód, za predpokladu, že tento kód je vysvetlený v tom istom dokumente.b) Názvy, opisy a podrobnosti týkajúce sa obsahu textilných vlákien, o ktorých je referované v článkoch 3 až 6 v prílohe I sa uvedú jasnou, čitateľnou a jednotnou tlačou, keď sú textilné výrobky ponúkané na predaj alebo predané spotrebiteľovi, a najmä v katalógoch a obchodnej literatúre, na obaloch, na etiketách a na označeniach.Podrobnosti a informácie iné ako tie, ktoré sú stanovené touto smernicou, sa uvedú celkom osobitne. Toto ustanovenie neplatí pre obchodné značky alebo pre názov podniku, ktorý môže byť uvedený bezprostredne pred alebo po podrobnostiach, stanovených touto smernicou.Ak však vtedy, keď je textilný výrobok ponúkaný na predaj, alebo je predaný spotrebiteľovi, ako sa uvádza v prvom pododseku, je označený obchodnou značkou alebo názvom podniku, ktorý obsahuje samostatne, alebo ako prídavné meno, alebo ako koreň, jeden z názvov uvedených v prílohe I, alebo názov, ktorý by mohol byť s ním zamenený, bezprostredne pred obchodnou značkou alebo názvom podniku, alebo za nimi, musia byť názvy, opisy a podrobnosti, pokiaľ ide o obsah textilných vlákien, o ktorom je referované v článkoch 3 až 6 a v prílohe I, uvedené zreteľnou a čitateľnou tlačou.c) Členské štáty môžu požadovať, keď sú textilné výrobky ponúkané na predaj alebo predané konečnému spotrebiteľovi na ich území, aby boli ich národné jazyky taktiež použité na etiketách, nálepkách a označeniach požadovaných týmto článkom.d) V prípade cievok, pradienok, klbiek, návinov alebo nejakého iného malého množstva šijacích, opravovacích alebo vyšívacích nití môže byť možnosť stanovená v prvom pododseku uplatnená členskými štátmi len v prípade spoločného označovania na obaloch alebo pri vystavovanom tovare na displejoch. Bez dopadu na prípady uvedené v položke 18 prílohy IV môžu byť jednotlivé položky označované v ktoromkoľvek z jazykov spoločenstva.e) Členské štáty nesmú brániť používaniu opisov alebo podrobností iných ako tie, ktoré sú uvedené v článkoch 3, 4 a 5, ktoré súvisia s charakteristikami výrobkov, ak takéto opisy alebo podrobnosti sú v zhode s ich korektnými obchodnými praktikami.Článok 91. Akýkoľvek textilný výrobok zložený z dvoch alebo viac častí, ktoré majú odlišné obsahy vlákien, je označený etiketou uvádzajúcou vláknový obsah každej časti. Takéto označenie nie je povinné pre časti reprezentujúce menej ako 30 % celkovej hmotnosti výrobku, s vylúčením hlavných podšívok.2. Kde dva alebo viac textilných výrobkov má ten istý obsah vlákien a normálne tvorí jedinú jednotku, tieto môžu mať len jedno označenie.3. Bez dopadu na ustanovenia článku 12:a) vláknové zloženie nasledovných korzetárskych predmetov je označené uvedením zloženia celého výrobku, alebo zloženia komponentov uvedených dolu, buď súhrnne alebo samostatne:- pre podprsenky: vonkajšia a vnútorná látka košíčkov a zadného dielu,- pre korzety: predné, zadné a bočné spevňujúce diely,- pre šnurovačky: vonkajšia a vnútorná látka košíčkov, predné a zadné spevňovacie diely a bočné diely.Vláknové zloženie korzetových predmetov iných ako tých, ktoré sú uvedené v prvom pododseku, je označené uvedením zloženia celého výrobku, buď súhrnne alebo samostatne, zloženia rozličných komponentov predmetov; takéto označovanie nie je povinné pre komponenty predstavujúce menej ako 10 % z celkovej hmotnosti výrobku.Osobitné označovanie rozličných častí uvedených korzetových predmetov je uskutočňované takým spôsobom, aby konečný spotrebiteľ mohol ľahko pochopiť, na ktorú časť výrobku sa podrobnosti na etikete vzťahujú.b) vláknové zloženie textílií s leptanou tlačou sa udáva pre výrobok ako celok a môže byť špecifikované samostatne uvedením zloženia základnej textílie a zloženia leptaných častí. Tieto zložky musia byť uvedené podľa názvu,c) vláknové zloženie vyšívaných textílií je dané pre výrobok ako celok a môže byť špecifikované samostatne uvedením zloženia základnej textílie a zloženia vyšívacej nite; tieto zložky musia byť uvedené podľa názvu; ak vyšívané časti predstavujú menej ako 10 % povrchovej plochy výrobku, stačí uviesť len zloženie základnej textílie;d) vláknové zloženie nití pozostávajúcich z jadra a obalu vytváraného odlišnými vláknami a ponúkané na predaj ako také spotrebiteľovi musí byť udávané pre výrobok ako celok a môže byť indikované uvedením zloženia jadra a obalu samostatne; tieto zložky musia byť uvedené menovite;e) vláknové zloženia zamatových a plyšových textílií alebo textílií podobajúcich sa zamatu alebo plyšu je dané pre celý výrobok, a kde výrobok zahrňuje odlišný podklad a úžitková vrstva je zložená z iných vlákien, môžu byť uvedené samostatne pre tieto dve časti, čo musí byť zmienené názvom;f) zloženie podlahových krytín a kobercov, ktorých podklad a využívaný povrch sú zložené z odlišných vlákien, môže byť uvedené pre úžitkovú vrstvu samotnú, čo musí byť zmienené názvom.Článok 101. Odlišne od postupu ustanovení článkov 8 a 9:a) v prípade textilných výrobkov uvedených v prílohe III, ktoré sú v jednom zo štádií uvedených v článku 2 ods. 1 nesmú členské štáty požadovať akékoľvek označovanie alebo značenie nesúce názov alebo zloženie. Avšak ustanovenia článkov 8 a 9 platia tam, kde takéto výrobky nesú etiketu alebo označenie, kde je uvedený názov alebo zloženie alebo obchodnú značku alebo názov podniku, ktorý zahŕňa samostatne alebo ako prídavné meno alebo ako koreň slova, buď jeden z názvov uvedených v prílohe I, alebo názov ktorý môže byť s nimi zamenený;b) kde textilné výrobky uvedené v prílohe IV sú rovnakého typu a zloženia, tieto môžu byť ponúkané na predaj spolu pod spoločnou etiketou uvádzajúcou podrobnosti o zložení stanovené touto smernicou;c) zloženie textilných výrobkov predávaných v metráži je potrebné uvádzať priamo na dĺžke alebo návine ponúkanom na predaj.2. Členské štáty podniknú všetky potrebné opatrenia na zabezpečenie, aby výrobky uvedené v písm. b) a c) odseku 1 boli ponúkané na predaj takým spôsobom, aby konečný spotrebiteľ mohol byť plne oboznámený so zložením týchto výrobkov.Článok 11Členské štáty podniknú všetky potrebné opatrenia na zabezpečenie, aby akékoľvek informácie poskytované vtedy, keď sú textilné výrobky uvádzané na trh, nemohli byť zamenené s názvami a podrobnosťami, stanovenými s touto smernicou.Článok 12Na účely článku 8 ods. 1 a ostatných ustanovení tejto smernice týkajúcich sa označovania textilných výrobkov sú percentá vlákien uvedené v článkoch 4, 5 a 6 stanovené bez zohľadnenia nasledovných položiek:1. pre všetky textilné výrobky:netextilných častí, lemov látok, etikiet a odznakov, bordúr a ozdôb netvoriacich nedeliteľnú súčasť výrobku, gombíkov a sponiek pokrytých textilnými materiálmi, doplnkov, ozdôb, neelastických stúh, pružných nití a pások zapracovaných na špecifických a obmedzených bodoch výrobku a podľa podmienok špecifikovaných v článku 7, viditeľných, izolovateľných vlákien, ktoré sú výhradne dekoratívne a antistatické vlákna;2. a) pre podlahové krytiny a koberce: všetky komponenty iné ako úžitková vrstva;b) pre poťahové textílie: bandážové a výplňové osnovy a útoky, ktoré netvoria súčasť úžitkového povrchu;c) pre závesy a záclony: výstužné a výplňové osnovy a útoky, ktoré netvoria súčasť lícnej strany textílie;d) pre ostatné textilné výrobky: základné alebo podkladné textílie, výstuhy a zosilnenia, vnútorné podšívky a výstuhy z plátna, šijacie a spájacie nite, pokým tieto nahrádzajú osnovu a/alebo útok látky, výplne nemajúce izolačnú funkciu, a podľa článku 9 ods. 1 podšívky.Na účely tohto ustanovenia:- základný alebo podkladový materiál textilných výrobkov, ktorý slúži ako podklad pre úžitkový povrch, konkrétne pri prikrývkach a dvojlícnych látkach a podkladoch zamatových a plyšových látok a podobných výrobkoch sa nepovažujú za odstrániteľné podklady.- "výstuhy a zosilnenia" znamená nite alebo materiály, zapracované na špecifických a určených miestach textilných výrobkov na ich zosilnenie, alebo aby im dali tuhosť alebo hrúbku.3. mastné látky, pojivá, plnidlá, šlichtovacie a preparačné prostriedky, impregnačné materiály, dodatočné farbiace a tlačiace prostriedky a iné textilné pomocné prípravky. Pri absencii ustanovení spoločenstva, členské štáty podniknú všetky potrebné opatrenia na zabezpečenie, aby tieto položky neboli prítomné v množstvách, ktoré by mohli spotrebiteľa uvádzať do omylu.Článok 131. Kontroly toho, či zloženie textilných výrobkov je v zhode s informáciami poskytovanými v súlade s touto smernicou, sa uskutočňujú metódami analýzy špecifikovanými v smerniciach uvedených v odseku 2.Na tento účel je percentuálny obsah vlákien podľa článkov 4, 5 a 6 stanovený pridaním k suchej hmotnosti každého vlákna, príslušného dohodnutého prídavku uvedeného v prílohe II, po odstránení zložiek uvedených v článku 12 v odsekoch 1, 2 a 3.2. Samostatné smernice budú špecifikovať metódy na odber vzoriek a analýzy, ktoré majú byť použité v členských štátoch na stanovenie vláknového zloženia výrobkov, na ktoré sa vzťahuje táto smernica.Článok 141. Žiadny členský štát nesmie z dôvodov spojených s názvami alebo špecifikáciami zloženia zakázať alebo zdržiavať umiestnenie na trh tých textilných výrobkov, ktoré spĺňajú ustanovenia tejto smernice.2. Ustanovenia tejto smernice vopred nevylučujú uplatnenie ustanovení platných v každom členskom štáte o ochrane priemyselného a obchodného vlastníctva, o označení pôvodu a prevencii nekalej súťaže.Článok 15Ustanovenia tejto smernice neplatia pre textilné výrobky, ktoré:1. sú určené na export do tretích krajín;2. prichádzajú do členských štátov pod colnou kontrolou ako tranzitný tovar;3. sú dovážané z tretích krajín pre spracovanie vo vnútri štátu;4. sú dodávané pre osoby, pracujúce vo svojich domovoch, alebo pre nezávislé firmy, ktoré vyrábajú z dodávaných materiálov bez toho, že by na nich bolo prevedené vlastníctvo.Článok 161. Dodatky k prílohe I a dodatky a zmeny k prílohe II k tejto smernici, ktoré sú potrebné na prispôsobenie týchto príloh technickému pokroku, sa prijmú v súlade s postupom stanoveným v článku 6 smernice 96/73/ES.2. Nová metóda kvantitatívnej analýzy pre dvojzložkové a trojzložkové zmesi, iná ako tie, ktoré sú uvedené v smernici 96/73/ES a smernici Rady 73/44/EHS z 26. februára 1973 o aproximácii zákonov členských štátov týkajúcich sa kvantitatívnej analýzy trojzložkových vláknových zmesí [6], sa taktiež stanoví týmto postupom.3. Výbor uvedený v článku 5 smernice 96/73/ES sa nazýva "Výbor pre smernice týkajúce sa názvov textílií a označovanie".Článok 17Členské štáty oznámia Komisii texty hlavných ustanovení vnútroštátneho práva, ktoré prijmú v oblasti pokrytej touto smernicou.Článok 18Smernice uvedené v prílohe V, časť A sa týmto rušia, bez ohľadu na povinnosti členských štátov týkajúce sa časových limitov na zavedenie stanovených v prílohe V, časť B.Odkazy na zrušené smernice sa chápu ako odkazy na túto smernicu a mali by znieť v súlade s korelačnou tabuľkou uvedenou v prílohe VI.Článok 19Táto smernica je adresovaná členským štátom.Táto smernica nadobúda účinnosť v 20. deň nasledujúci po dni jej uverejnenia v Úradnom vestníku Európskych spoločenstiev.V Bruseli 16. decembra 1996Za Európsky parlamentpredsedaK. HänschZa RadupredsedaI. Yates[1] Ú. v. ES C 96, 6.4.1994, s. 1.[2] Ú. v. ES C 195, 18.7.1994, s. 9.[3] Stanovisko Európskeho parlamentu z 15. februára 1995, (Ú. v. ES 56, 6.3.1995, s. 53), spoločná pozícia Rady z 26. februára 1996 (Ú. v. ES C 196, 6.7.1996, s. 1.), rozhodnutie Európskeho parlamentu z 18. júna 1996, (Ú. v. ES C 198, 8.7.1996, s. 25.) a rozhodnutie Rady zo 7. októbra 1996.[4] Ú. v. ES L 185, 16. 8. 1971, s. 16. Smernica naposledy zmenená a doplnená smernicou 87/140/EHS (Ú. v. ES L 56, 26. 2. 1987, s. 24).[5] Ú. v. ES C 32, 3.2.1997, s. 1.[6] Ú. v. ES C 83, 30.3.1973, s. 1.--------------------------------------------------PRÍLOHA 1TABUĽKA TEXTILNÝCH VLÁKIENČíslo | Názov | Opis vlákna |1 | vlna | vlákna z rúna oviec alebo jahniat (Ovis aries) |2 | alpaka, lama, ťava, kašmír, mohér, angora, vicuňa, yak, guanako, bobor, vydra, nasledované alebo nie názvom "vlna" alebo "srsť" | srsť nasledovných zvierat: alpaka, lama, ťava, kašmírska koza, angorská koza, angorský králik, vikuňa, yak, guanako, bobor, vydra |3 | zvieracia alebo konská srsť, s uvedením alebo bez uvedenia druhu zvieraťa (t. j. srsť dobytka, bežná kozia srsť, konské vlásie) | srsť rozličných zvierat neuvedených pod 1 alebo 2 |4 | hodváb | vlákno získané výlučne zo snovacích žliaz hmyzu |5 | bavlna | vlákno získané z toboliek bavlníka (Gossypium) |6 | kapok | vlákno získané z vnútra ovocia kapok (Ceiba pentandra) |7 | ľan | vlákno získané z lyka rastliny ľan (Linum usitatissimum) |8 | pravé konope | vlákno získané z lyka konopí (Cannabis sativa) |9 | juta | vlákno získané z lyka Corchorus oritorus a Corchorus capsularis. Na účely tejto smernice, lykové vlákna získané z nasledovných druhov sa spracovávajú rovnakým spôsobom ako juta: Hibiscus cannabinus, Hibiscus sabdariffa, Abultilon avicennae, Urena lobata, Urena sinuata |10 | abaka (manilské konope) | vlákno získané z obalu listu Musa textilis |11 | alfa | vlákno získané z listov Stipa tenacissima |12 | kokos (kokosový orech) | vlákno získané z plodov Cocos nucifera |13 | broom | vlákno získané z lyka Cytisus scoparius a/alebo Spartium junceum |14 | ramia | vlákno získané z lyka Boehmeria nivea a Boehmeria tenacissima |15 | sisal | vlákno získané z listov Agave sisalana |16 | bengálske konope | vlákno získané z lyka Crotalaria juncea |17 | Henequen | vlákno získané z lyka Agave fourcroydes |18 | Maguey | vlákno z lyka Agave cantala |19 | acetát | vlákno z acetátu celulózy, v ktorom je menej ako 92 % a minimálne 74 % hydroxylových skupín acetylovaných |20 | alginát | vlákno získané z kovových solí kyseliny algínovej |21 | meďnaté vlákno | regenerované celulózové vlákno získané meďnato amoniakálnym procesom |22 | modal | vlákno z regenerovanej celulózy majúce vysokú pevnosť v pretrhu a vysoký modul za mokra. Pevnosť v pretrhu (BC) v klimatizovanom stave a sila (BM) požadovaná na predĺženie o 5 % v mokrom stave sú: BC (CN) ≥ 1,3 T + 2 TBM (CN) ≥ 0,5 Tkde T je priemerná dĺžková hmotnosť v dtex |23 | proteín | vlákno získané z prírodných proteínových látok regenerovaných a stabilizovaných prostredníctvom účinku chemických činidiel |24 | triacetát | celulózovo acetátové vlákno, v ktorom najmenej 92 % hydroxylových skupín je acetylovaných |25 | viskóza | regenerované celulózové vlákno získané viskózovým postupom, pri ktorom vzniká kontinuálne a diskontinuálne vlákno |26 | akryl | vlákno tvorené lineárnymi makromolekulami, zahrňujúcimi najmenej 85 % (hmotnostných) akrylonytrilových jednotiek |27 | chloridové vlákno | vlákno tvorené lineárnymi makromolekulami majúcimi v reťazci viac ako 50 % hmotnostných chlórovaných vinylových alebo chlórovaných vinylidénových monomérových jednotiek |28 | fluoretylén | vlákno tvorené lineárnymi molekulami vytváranými z flurovaných alifatických uhľovodíkových monomérov |29 | modakryl | vlákno tvorené lineárnymi makromolekulami majúcimi v reťazci min. 50 % a max. 85 % (podľa hmotnosti) akrylonitrilových jednotiek |30 | polyamid alebo nylon | vlákno tvorené lineárnymi makromolekulami majúcimi v reťazi opakujúce sa amidové funkčné skupiny |31 | polyester | vlákno tvorené lineárnymi makromolekulami zahrňujúcimi v reťazci min. 85 % (hmotnostných) esterov diolu a tereftálovej kyseliny. |32 | polyetylén | vlákno tvorené nesubstituovanými alifatickými nasýtenými uhľovodíkovými lineárnymi makromolekulami |33 | polypropylén | vlákno tvorené alifatickými nasýtenými uhľovodíkovými lineárnymi makromolekulami, kde jeden uhlíkový atóm z dvoch nesie bočný metylový reťazec v izotaktickej pozícii a bez ďalších substituentov |34 | polykarbamid | vlákno tvorené lineárnymi makromolekulami majúcimi reťazec opakujúcej sa ureylénovej (NH-CO-NH) funkčnej skupiny |35 | polyuretán | vlákno tvorené lineárnymi makromolekulami zloženými z reťazcov s opakujúcimi sa uretánovými funkčnými skupinami |36 | vinylal | vlákno tvorené lineárnymi makromolekulami, ktorých reťazec je vytváraný poly(vinyl alkoholom) s rozličnými úrovňami acetalizácie |37 | trivinyl | vlákno tvorené akrylonitrilovým terpolymérom, chlórovaným vinylovým monomérom a tretím vinylovým monomérom, z ktorých žiaden nereprezentuje viac ako 50 % celkovej hmotnosti |38 | elastodién | elastické vlákno zložené z prírodného alebo syntetického polyizoprénu alebo zložené z jedného alebo viacerých diénov polymerizovaných s alebo bez jedného alebo viac vinylových monomérov a ktoré, keď sa natiahne na trojnásobok svojej pôvodnej dĺžky a uvoľní, rýchlo sa regeneruje a v podstate na svoju pôvodnú dĺžku |39 | elastan | elastické vlákno zložené najmenej z 80 % (hmotnostných) zo segmentovaného polyuretánu a ktoré, keď sa natiahne na trojnásobok svojej pôvodnej dĺžky a uvoľní, rýchlo sa regeneruje a v podstate na svoju pôvodnú dĺžku |40 | sklené vlákno | vlákno vyrobené zo skla |41 | názov korešpondujúci s materiálom, z ktorého sú vlákna zložené, napríklad vlákno kovové (metalické, metalizované) azbestové, papierové, nasledované slovom "niť" alebo "vlákno", alebo bez nich | vlákna získané z rôznorodých alebo nových materiálov neuvedených hore |--------------------------------------------------PRÍLOHA IIDOHODNUTÉ TOLERANCIE POUŽÍVANÉ NA VÝPOČET HMOTNOSTÍ VLÁKIEN OBSIAHNUTÝCH V TEXTILNOM VÝROBKUČíslo Vlákna | Vlákna | Percentá |1-2 | vlna a zvieracia srsť: | || česané vlákna | 18,25 || mykané vlákna | 17,00 |3 | zvieracie chlpy: | || česané vlákna | 18,25 || mykané vlákna | 17,00 || konské vlásie: | || česané vlákna | 16,00 || mykané vlákna | 15,00 |4 | hodváb | 11,00 |5 | bavlna | || normálne vlákna | 8,50 || mercerované vlákna | 10,50 |6 | kapok | 10,90 |7 | ľan | 12,00 |8 | pravé konope | 12,00 |9 | juta | 17,00 |10 | abaka | 14,00 |11 | alfa | 14,00 |12 | kokos | 13,00 |13 | broom | 14,00 |14 | ramia (bielené vlákno) | 8,50 |15 | sisal | 14,00 |16 | bengálske konope | 12,00 |17 | henequen | 14,00 |18 | maguey | 14,00 |19 | acetát | 19,00 |20 | alginát | 20,00 |21 | meďnaté vlákno | 13,00 |22 | modal | 13,00 |23 | proteín | 17,00 |24 | triacetát | 7,00 |25 | viskóza | 13,00 |26 | akryl | 2,00 |27 | chloridové vlákno | 2,00 |28 | fluóretylén | 0,00 |29 | modakryl | 2,00 |30 | polyamid alebo nylon: | || strižové vlákno | 6,25 || nekonečné vlákno | 5,75 |31 | polyester | || strižové vlákno | 1,50 || nekonečné vlákno | 1,50 |32 | polyetylén | 1,50 |33 | polypropylén | 2,00 |34 | polykarbamid | 2,00 |35 | polyuretán | || strižové vlákno | 3,50 || nekonečné vlákno | 3,00 |36 | vinylal | 5,00 |37 | trivinyl | 3,00 |38 | elastodién | 1,00 |39 | elastan | 1,50 |40 | sklené vlákno: | || s priemerom nad 5 μm | 2,00 || s priemerom 5 μm a menej | 3,00 |41 | kovové vlákno | 2,00 || metalizované vlákno | 2,00 || azbest | 2,00 || papierové nite | 13,75 |--------------------------------------------------PRÍLOHA IIIVÝROBKY, KTORÉ NEMÔŽU PODLIEHAŤ POVINNÉMU OZNAČENIU ALEBO VYBAVENIU ŠTÍTKAMI(článok 10 ods. 1 písm. a))1. Pásky na pridržiavanie rukávov2. Pásky na hodinky z textilných materiálov3. Etikety a štítky4. Držiaky na riad z textilných materiálov s výplňou5. Kryty na čajové kanvice6. Kryty na kávové kanvice7. Ochranné návleky na rukávy8. Rukávniky iné než z vlasových materiálov9. Umelé kvety10. Podušky na ihly11. Plachtoviny s náterom12. Textilné výrobky podkladové a výstužné13. Plste14. Staré upravené textilné výrobky, ktoré sú výslovne takto špecifikované15. Gamaše16. Použité obaly, predávané ako také17. Plstené klobúky18. Zásobníky z textilných materiálov, ktoré sú mäkké a bez výstuže19. Cestovné potreby z textilných materiálov20. Ručne vyšívané tapisérie, dokončené alebo nedokončené a materiály na ich výrobu, vrátane vyšívacích nití, predávané samostatne od plachtovín a špeciálne prezentované pre použitie s takýmito tapisériami.21. Zipsy22. Gombíky a sponky pokryté textilnými materiálmi23. Obaly na knihy z textilných materiálov24. Hračky25. Textilné časti obuvi s výnimkou teplých vložiek26. Stolové podložky, majúce niekoľko zložiek a povrchovú plochu nie viac ako 500 cm227. Ohňovzdorné rukavice a odevy28. Kryty na vajíčka29. Puzdrá na kozmetické potreby30. Textilné vrecká na tabak31. Puzdrá na okuliare, cigarety a cigary, zapaľovače a hrebene z textilných látok32. Športové chrániče okrem rukavíc33. Puzdrá na toaletné potreby34. Puzdrá na potreby na čistenie topánok35. Výrobky na použitie pri pohreboch36. Výrobky na jednorazové použitie s výnimkou vatyNa účely tejto smernice sú textilné predmety určené na jednorazové použitie alebo na obmedzený čas a na normálne použitie, ktoré vylučuje akúkoľvek regeneráciu pre následné použitie na rovnaké alebo podobné účely, považované za výrobky pre jednorazové použitie.37. Textilné výrobky podliehajúce pravidlám Európskeho liekopisu a takto označené, lekárske a ortopedické obväzy na opakované použitie a ortopedické textilné výrobky všeobecne.38. Textilné výrobky vrátane šnúr, povrazov, lán, podliehajúce položke 12, príloha IV, bežne určené:a) na použitie ako súčasti nástrojov pre výrobu a spracovanie tovaru;b) na začlenenie do strojov, zariadení (napríklad tepelných a klimatizačných alebo osvetľovacích), domácich a iných spotrebičov, vozidiel a ďalších dopravných prostriedkov, alebo na ich obsluhu, údržbu alebo vybavenie, s výnimkou krycích plachiet a textilného príslušenstva motorových vozidiel, ktoré sa predávajú oddelene od týchto vozidiel.39. Ochranné a bezpečnostné textilné výrobky, ako sú bezpečnostné pásky, padáky, záchranné vesty, pomôcky pre protipožiarnu ochranu, nepriestrelné vesty, špeciálne ochranné oblečenie (napríklad ochrana proti ohňu, chemickým činidlám alebo inému ohrozeniu bezpečnosti).40. Nafukovacie konštrukcie (napr. pre športové haly, výstavné stánky alebo skladovacie priestory), za predpokladu, že budú poskytnuté údaje o úžitkových vlastnostiach a technických špecifikáciách týchto výrobkov.41. Lodné plachty42. Oblečenie pre zvieratá43. Zástavy a vlajky--------------------------------------------------PRÍLOHA IVVÝROBKY, PRE KTORÉ JE POVINNÉ LEN SPOLOČNÉ OZNAČOVANIE ETIKETOU ALEBO OZNAČENIE(článok 10 ods. 1 písm. b))1. Umývacie handry2. Prachovky na čistenie3. Lemovky a ozdoby4. Rámiky5. Pásky6. Traky7. Podväzky a podväzkové pásy8. Šnúrky do topánok9. Stuhy10. Pružné stuhy11. Nové obalové materiály predávané ako také12. Motúzy určené na balenie a pre poľnohospodárstvo, šnúry, povrazy a laná, ktoré nespadajú pod položku 38 prílohy III [1].13. Podložky na stôl14. Vreckovky15. Sieťky na drdoly a sieťky na vlasy16. Detské viazanky a motýliky17. Podbradníky, umývacie vrecká a umyváčiky18. Šijacie, štopkacie a vyšívacie nite určené na predaj v malých množstvách s čistou hmotnosťou 1 gram alebo menej.19. Šnúry a záclony, rolety a žalúzie[1] Pri výrobkoch, ktoré patria do tejto položky a predávajú sa v odstrihoch určitej dĺžky, sa spoločnou etiketou rozumie etiketa na návine. Povrazy a laná patriace do tejto položky zahŕňajú povrazy a laná, ktoré sa používajú pri horolezectve a pri vodných športoch.--------------------------------------------------PRÍLOHA VČASŤ AZRUŠENÉ SMERNICE(uvedené v článku 18)- smernica Rady 71/307/EHS (Ú. v. ES 185, 16. 8. 1971, s. 16.) a jej následné zmeny a doplnky:- smernica Rady 75/36/EHS (Ú. v. ES L 14, 20. 1. 1975, s. 15.)- smernica Rady 83/623/EHS (Ú. v. ES L 353, 15. 12. 1983. s. 8.)- smernica Komisie 87/140/EHS (Ú. v. ES L 56, 26. 2. 1987, s. 24.)ČASŤ BLEHOTY PRE TRANSPOZÍCIUSMERNICA | Časové limity |Pre umožnenie obchodu s tými výrobkami, ktoré spĺňajú túto smernicu | Pre zakázanie obchodu s tými výrobkami, ktoré nespĺňajú túto smernicu |71/307/EHS | 29. január 1973 | 29. január 1975 |75/36/EHS | | |83/623/EHS | 29. november 1985 | 29. máj 1987 |87/140/EHS | 1. september 1988 | |--------------------------------------------------PRÍLOHA VIKORELAČNÁ TABUĽKATáto smernica | Smernica 71/307/EHS |Článok 1 | Článok 1 |Článok 2 | Článok 2 |Článok 3 | Článok 3 |Článok 4 | Článok 4 |Článok 5 | Článok 5 |Článok 6 | Článok 6 |Článok 7 | Článok 7 |Článok 8 | Článok 8 |Článok 9 | Článok 9 |Článok 10 | Článok 10 |Článok 11 | Článok 11 |Článok 12 | Článok 12 |Článok 13 | Článok 13 |Článok 14 | Článok 14 |Článok 15 | Článok 15 |Článok 16 | Článok 15 písm. a) |Článok 17 | Článok 16 odst. 3 |Článok 18 | — |Článok 19 | Článok 17 |Príloha I č. 1 | Príloha I č. 1 |Príloha I č. 2 | Príloha I č. 2 |Príloha I č 3 | Príloha I č. 3 |Príloha I č 4 | Príloha I č. 4 |Príloha I č. 5 | Príloha I č. 5 |Príloha I č. 6 | Príloha I č. 6 |Príloha I č. 7 | Príloha I č. 7 |Príloha I č. 8 | Príloha I č. 8 |Príloha I č. 9 | Príloha I č. 9 |Príloha I č. 10 | Príloha I č. 10 |Príloha I č. 11 | Príloha I č. 11 |Príloha I č. 12 | Príloha I č. 12 |Príloha I č. 13 | Príloha I č. 13 |Príloha I č. 14 | Príloha I č. 15 |Príloha I č. 15 | Príloha I č. 16 |Príloha I č. 16 | Príloha I č. 16 písm. a) |Príloha I č. 17 | Príloha I č. 16 písm. b) |Príloha I č. 18 | Príloha I č. 16 písm. c) |Príloha I č. 19 | Príloha I č. 17 |Príloha I č. 20 | Príloha I č. 18 |Príloha I č. 21 | Príloha I č. 19 |Príloha I č. 22 | Príloha I č. 20 |Príloha I č. 23 | Príloha I č. 21 |Príloha I č. 24 | Príloha I č. 22 |Príloha I č. 25 | Príloha I č. 23 |Príloha I č. 26 | Príloha I č. 24 |Príloha I č. 27 | Príloha I č. 25 |Príloha I č. 28 | Príloha I č. 26 |Príloha I č. 29 | Príloha I č. 27 |Príloha I č. 30 | Príloha I č. 28 |Príloha I č. 31 | Príloha I č. 29 |Príloha I č. 32 | Príloha I č. 30 |Príloha I č. 33 | Príloha I č. 31 |Príloha I č. 34 | Príloha I č. 32 |Príloha I č. 35 | Príloha I č. 33 |Príloha I č. 36 | Príloha I č. 34 |Príloha I č. 37 | Príloha I č. 35 |Príloha I č. 38 | Príloha I č. 36 |Príloha I č. 39 | Príloha I č. 37 |Príloha I č. 40 | Príloha I č. 38 |Príloha I č. 41 | Príloha I č. 39 |Príloha II č. 1-2 | Príloha II č. 1-2 |Príloha II č. 3 | Príloha II č. 3 |Príloha II č. 4 | Príloha II č. 4 |Príloha II č. 5 | Príloha II č. 5 |Príloha II č. 6 | Príloha II č. 6 |Príloha II č. 7 | Príloha II č. 7 |Príloha II č. 8 | Príloha II č. 8 |Príloha II č. 9 | Príloha II č. 9 |Príloha II č. 10 | Príloha II č. 10 |Príloha II č. 11 | Príloha II č. 11 |Príloha II č. 12 | Príloha II č. 12 |Príloha II č. 13 | Príloha II č. 13 |Príloha II č. 14 | Príloha II č. 15 |Príloha II č. 15 | Príloha II č. 16 |Príloha II č. 16 | Príloha II č. 16 písm. a) |Príloha II č. 17 | Príloha II č. 16 písm. b) |Príloha II č. 18 | Príloha II č. 16 písm. c) |Príloha II č. 19 | Príloha II č. 17 |Príloha II č. 20 | Príloha II č. 18 |Príloha II č. 21 | Príloha II č. 19 |Príloha II č. 22 | Príloha II č. 20 |Príloha II č. 23 | Príloha II č. 21 |Príloha II č. 24 | Príloha II č. 22 |Príloha II č. 25 | Príloha II č. 23 |Príloha II č. 26 | Príloha II č. 24 |Príloha II č. 27 | Príloha II č. 25 |Príloha II č. 28 | Príloha II č. 26 |Príloha II č. 29 | Príloha II č. 27 |Príloha II č. 30 | Príloha II č. 28 |Príloha II č. 31 | Príloha II č. 29 |Príloha II č. 32 | Príloha II č. 30 |Príloha II č. 33 | Príloha II č. 31 |Príloha II č. 34 | Príloha II č. 32 |Príloha II č. 35 | Príloha II č. 33 |Príloha II č. 36 | Príloha II č. 34 |Príloha II č. 37 | Príloha II č. 35 |Príloha II č. 38 | Príloha II č. 36 |Príloha II č. 39 | Príloha II č. 37 |Príloha II č. 40 | Príloha II č. 38 |Príloha II č. 41 | Príloha II č. 39 |Príloha III č. 1 | Príloha III č. 1 |Príloha III č. 2 | Príloha III č. 2 |Príloha III č. 3 | Príloha III č. 3 |Príloha III č. 4 | Príloha III č. 4 |Príloha III č. 5 | Príloha III č. 5 |Príloha III č. 6 | Príloha III č. 6 |Príloha III č. 7 | Príloha III č. 7 |Príloha III č. 8 | Príloha III č. 8 |Príloha III č. 9 | Príloha III č. 9 |Príloha III č. 10 | Príloha III č. 10 |Príloha III č. 11 | Príloha III č. 11 |Príloha III č. 12 | Príloha III č. 12 |Príloha III č. 13 | Príloha III č. 13 |Príloha III č. 14 | Príloha III č.14 |Príloha III č. 15 | Príloha III č. 15 |Príloha III č. 16 | Príloha III č. 17 |Príloha III č. 17 | Príloha III č. 18 |Príloha III č. 18 | Príloha III č. 19 |Príloha III č. 19 | Príloha III č. 20 |Príloha III č. 20 | Príloha III č. 21 |Príloha III č. 21 | Príloha III č. 22 |Príloha III č. 22 | Príloha III č. 23 |Príloha III č. 23 | Príloha III č 24 |Príloha III č. 24 | Príloha III č. 25 |Príloha III č. 25 | Príloha III č. 26 |Príloha III č. 26 | Príloha III č. 27 |Príloha III č. 27 | Príloha III č. 28 |Príloha III č. 28 | Príloha III č. 29 |Príloha III č. 29 | Príloha III č. 30 |Príloha III č. 30 | Príloha III č. 31 |Príloha III č. 31 | Príloha III č. 32 |Príloha III č. 32 | Príloha III č. 33 |Príloha III č. 33 | Príloha III č. 34 |Príloha III č. 34 | Príloha III č. 35 |Príloha III č. 35 | Príloha III č. 36 |Príloha III č. 36 | Príloha III č. 37 |Príloha III č. 37 | Príloha III č. 38 |Príloha III č. 38 | Príloha III č. 39 |Príloha III č. 39 | Príloha III č. 40 |Príloha III č. 40 | Príloha III č. 41 |Príloha III č. 41 | Príloha III č. 42 |Príloha III č. 42 | Príloha III č. 43 |Príloha III č. 43 | Príloha III č. 44 |Príloha IV | Príloha IV |Príloha V | — |Príloha VI | — |--------------------------------------------------


title: Smernica Európskeho parlamentu a Rady 2012/23/EÚ z  12. septembra 2012 , ktorou sa mení a dopĺňa smernica 2009/138/ES (Solventnosť II), pokiaľ ide o dátum na transpozíciu, dátum uplatňovania a dátum zrušenia niektorých smerníc  Text s významom pre EHP

text:
               14.9.2012

               SK

               Úradný vestník Európskej únie

               L 249/1

         SMERNICA EURÓPSKEHO PARLAMENTU A RADY 2012/23/EÚ
   z 12. septembra 2012,
   ktorou sa mení a dopĺňa smernica 2009/138/ES (Solventnosť II), pokiaľ ide o dátum na transpozíciu, dátum uplatňovania a dátum zrušenia niektorých smerníc
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 53 ods. 1 a článok 62,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               V smernici Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (2) sa na reguláciu poisťovní a zaisťovní Únie a na dohľad nad nimi stanovuje moderný systém založený na rizikách. Uvedený systém je podstatný pri zaistení bezpečného a spoľahlivého odvetvia poisťovníctva, ktoré môže poskytovať udržateľné poistné produkty a podporovať reálnu ekonomiku prostredníctvom podpory dlhodobých investícií a dodatočnej stability.

               (2)

               V smernici 2009/138/ES sa 31. október 2012 stanovuje ako dátum na transpozíciu a 1. november 2012 ako dátum uplatňovania. Okrem toho uvedená smernica stanovuje 1. november 2012 ako dátum zrušenia existujúcich smerníc o poistení a zaistení (3) (ďalej spoločne len „Solventnosť I“).

               (3)

               Komisia 19. januára 2011 prijala návrh (ďalej len „návrh Omnibus II“) na zmenu a doplnenie okrem iného smernice 2009/138/ES s cieľom zohľadniť novú architektúru dohľadu nad poistením, a najmä zriadenie Európskeho orgánu dohľadu (Európskeho orgánu pre poisťovníctvo a dôchodkové poistenie zamestnancov). Do návrhu Omnibus II sa takisto zahŕňajú ustanovenia na odloženie dátumu na transpozíciu a dátumu uplatňovania smernice 2009/138/ES a dátumu zrušenia Solventnosti I.

               (4)

               Vzhľadom na zložitosť návrhu smernice Omnibus II existuje riziko, že nenadobudne účinnosť pred dátumom na transpozíciu a dátumom uplatňovania smernice 2009/138/ES. Ponechanie týchto dátumov v nezmenenej podobe by viedlo k tomu, že smernica 2009/138/ES by sa vykonala pred nadobudnutím účinnosti prechodných pravidiel a príslušných úprav stanovených v návrhu Omnibus II.

               (5)

               S cieľom zabrániť nadmerne zaťažujúcim legislatívnym povinnostiam pre členské štáty v rámci smernice 2009/138/ES a neskôr v súvislosti s novou architektúrou plánovanou v návrhu Omnibus II je vhodné odložiť dátum na transpozíciu smernice 2009/138/ES.

               (6)

               S cieľom umožniť orgánom dohľadu, poisťovniam a zaisťovniam pripraviť sa na uplatňovanie novej architektúry dohľadu bolo by tiež vhodné stanoviť neskorší dátum uplatňovania smernice 2009/138/ES.

               (7)

               Z dôvodu právnej istoty by sa mal dátum zrušenia Solventnosti I zodpovedajúcim spôsobom zmeniť a doplniť.

               (8)

               Vzhľadom na krátke obdobie do dátumov stanovených v smernici 2009/138/ES by táto smernica mala bezodkladne nadobudnúť účinnosť,

         PRIJALI TÚTO SMERNICU:
   Článok 1
   Smernica 2009/138/ES sa týmto mení a dopĺňa takto:

               1.

               Článok 309 ods. 1 sa mení a dopĺňa takto:

                           a)

                           v prvom pododseku sa dátum „31. októbra 2012“ nahrádza dátumom „30. júna 2013“;

                           b)

                           za prvý pododsek sa vkladá tento pododsek:
                           „Zákony, iné právne predpisy a správne opatrenia uvedené v prvom pododseku sa uplatňujú od 1. januára 2014.“

               2.

               V článku 310 prvom odseku sa dátum „1. novembra 2012“ nahrádza dátumom „1. januára 2014“.

               3.

               V článku 311 druhom odseku sa dátum „1. novembra 2012“ nahrádza dátumom „1. januára 2014“.

         Článok 2
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 3
   Táto smernica je určená členským štátom.

      V Štrasburgu 12. septembra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Pozícia Európskeho parlamentu z 3. júla 2012 (zatiaľ neuverejnená v úradnom vestníku) a rozhodnutie Rady z 5. septembra 2012.

      (2)  Ú. v. EÚ L 335, 17.12.2009, s. 1.

      (3)  Smernica Rady 64/225/EHS z 25. februára 1964 o zrušení obmedzení slobody usadiť sa a slobody poskytovať služby vo vzťahu k zaisteniu a retrocesii (Ú. v. ES 56, 4.4.1964, s. 878/64), prvá smernica Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia (Ú. v. ES L 228, 16.8.1973, s. 3), smernica Rady 73/240/EHS z 24. júla 1973, ktorou sa rušia obmedzenia práva usadiť sa v oblasti priameho poistenia s výnimkou životného poistenia (Ú. v. ES L 228, 16.8.1973, s. 20), smernica Rady 76/580/EHS z 29. júna 1976, ktorou sa mení a dopĺňa smernica 73/239/EHS (Ú. v. ES L 189, 13.7.1976, s. 13), smernica Rady 78/473/EHS z 30. mája 1978 o koordinácii zákonov, iných právnych predpisov a správnych opatrení týkajúcich sa spolupoistenia v rámci spoločenstva (Ú. v. ES L 151, 7.6.1978, s. 25), smernica Rady 84/641/EHS z 10. decembra 1984, ktorou sa mení a dopĺňa, najmä so zreteľom na pomoc turistom, prvá smernica (73/239/EHS) (Ú. v. ES L 339, 27.12.1984, s. 21), smernica Rady 87/344/EHS z 22. júna 1987 o koordinácii zákonov, iných právnych predpisov a správnych opatrení týkajúcich sa poistenia právnej ochrany (Ú. v. ES L 185, 4.7.1987, s. 77), druhá smernica Rady 88/357/EHS z 22. júna 1988 o koordinácii zákonov, iných právnych predpisov a správnych opatrení, týkajúcich sa priameho poistenia s výnimkou životného poistenia, na uľahčenie účinného vykonávania slobody poskytovať služby (Ú. v. ES L 172, 4.7.1988, s. 1), smernica Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia (tretia smernica o neživotnom poistení) (Ú. v. ES L 228, 11.8.1992, s. 1), smernica Európskeho parlamentu a Rady 98/78/ES z 27. októbra 1998 o doplnkovom dohľade nad poisťovňami v skupine poisťovní (Ú. v. ES L 330, 5.12.1998, s. 1), smernica Európskeho parlamentu a Rady 2001/17/ES z 19. marca 2001 o reorganizácii a likvidácii poisťovní (Ú. v. ES L 110, 20.4.2001, s. 28), smernica Európskeho parlamentu a Rady 2002/83/ES z 5. novembra 2002 o životnom poistení (Ú. v. ES L 345, 19.12.2002, s. 1), smernica Európskeho parlamentu a Rady 2005/68/ES zo 16. novembra 2005 o zaistení (Ú. v. EÚ L 323, 9.12.2005, s. 1).


title: Smernica Rady zo 4. júna 1974 o uplatňovaní slobody usadiť sa a slobody poskytovať služby, pokiaľ ide o činnosti samostatne zárobkovo činných osôb a sprostredkovateľov pôsobiacich v oblasti obchodovania s toxickými výrobkami a ich distribúcie

text:
Dôležité právne oznámenie

|

31974L0557

Úradný vestník L 307 , 18/11/1974 S. 0005 - 0009 Fínske špeciálne vydanie: Kapitola 6 Zväzok 1 S. 0167  Grécke špeciálne vydanie: Kapitola 06 Zväzok 1 S. 0184  Švédske špeciálne vydanie: Kapitola 6 Zväzok 1 S. 0167  Španielske špeciálne vydanie: Kapitola 06 Zväzok 1 S. 0178  Portugalské špeciálne vydanie Kapitola 06 Zväzok 1 S. 0178

		Smernica Radyzo 4. júna 1974o uplatňovaní slobody usadiť sa a slobody poskytovať služby, pokiaľ ide o činnosti samostatne zárobkovo činných osôb a sprostredkovateľov pôsobiacich v oblasti obchodovania s toxickými výrobkami a ich distribúcie(74/557/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä jej články 54 odsek 2 a 3 a 63 odsek 2 a 3,so zreteľom na Všeobecný program zrušenia obmedzení slobody usadiť sa [1], a najmä na jeho hlavu IV A a C,so zreteľom na Všeobecný program zrušenia obmedzení slobody poskytovať služby [2], a najmä na jeho hlavu V C,so zreteľom na smernicu Rady č. 64/223/EHS [3] z 25. februára 1964 o dosiahnutí slobody usadiť sa a slobody poskytovať služby vzhľadom na činnosti týkajúce sa veľkoobchodu,so zreteľom na smernicu Rady č. 64/224/EHS [4] z 25. februára 1964 o dosiahnutí slobody usadiť sa a slobody poskytovať služby vzhľadom na činnosti sprostredkovateľského charakteru v obchode, v priemysle a v remeslách,so zreteľom na smernicu Rady č. 68/363/EHS [5] z 15. októbra 1968 o dosiahnutí slobody usadiť sa a slobody poskytovať služby vzhľadom na činnosti samostatne zárobkovo činných osôb pôsobiacich v maloobchode,so zreteľom na návrh Komisie,so zreteľom na stanovisko Zhromaždenia [6],so zreteľom na stanovisko Hospodárskeho a sociálneho výboru [7],keďže všeobecné programy stanovujú zrušenie akéhokoľvek diskriminačného zaobchádzania založeného na štátnej príslušnosti vzhľadom na usadenie sa a poskytovanie služieb:- v oblasti veľkoobchodných činností a činností sprostredkovateľov v obchode, v priemysle a v remeslách pred skončením druhého roka druhej etapy,- v oblasti maloobchodných činností, po skončení druhého roka druhej etapy prechodného obdobia a pred skončením druhej etapy;keďže smernice č. 64/223/EHS, 64/224/EHS a 68/363/EHS sa nevzťahujú na oblasť toxických výrobkov, sú tieto v dôsledku osobitných problémov vyplývajúcich z ochrany verejného zdravia upravené ustanoveniami zákona, iného právneho predpisu alebo správneho opatrenia v členských štátoch;keďže uvedené smernice č. 64/223/EHS a 68/363/EHS sa nevzťahujú na činnosti vo veľkoobchode, v maloobchode a sprostredkovateľské činnosti s patogénmi; keďže okrem patogénov klasifikovaných ako liečivé prípravky používané ľuďmi a zvieratami v zmysle smernice Rady č. 65/65/EHS [8] z 26. januára 1965 o aproximácii ustanovení zákonov, iných právnych predpisov a správnych opatrení týkajúcich sa hromadne vyrábaných liekov, zmenenej a doplnenej smernicou č. 66/454/EHS [9], iba patogény nazývané "biologické pesticídy na využitie v poľnohospodárstve" sú predmetom uvedených činností; keďže, vzhľadom na patogény, sa preto zrušenie obmedzení slobody poskytovania služieb a slobody usadiť sa môže obmedziť na obchod a distribúciu takýchto pesticíd;keďže sa ukázalo žiaduce a vhodné prijať opatrenia na reguláciu opatrení uvedených v predchádzajúcich dvoch úvodných ustanoveniach na úrovni spoločenstva, pri zohľadnení nebezpečného vplyvu, ktorý môžu mať toxické výrobky na zdravie ľudí, zvierat a rastlín, buď priamo alebo nepriamo prostredníctvom okolitého prostredia;keďže sprostredkovateľské činnosti v obchode, priemysle a remeslách sú predmetom smerníc č. 64/224/EHS a 68/363/EHS; keďže činnosti sprostredkovateľov vzhľadom na toxické výrobky a patogény sú vylúčené z rozsahu pôsobnosti týchto smerníc; keďže táto smernica je tiež vytvorená s cieľom liberalizovať činnosti sprostredkovateľov; keďže podľa toho výrazy "obchod a distribúcia" v tejto smernici zahŕňajú aj činnosti sprostredkovateľov v týchto oblastiach;keďže Všeobecný program zrušenia obmedzení slobody usadiť sa stanovuje, že obmedzenia oprávnenia vstúpiť do profesijných združení musia byť zrušené v prípadoch, ak profesijné činnosti príslušnej osoby zahŕňajú výkon tejto oprávnenia;keďže postavenie zamestnancov, ktorí sprevádzajú osobu poskytujúcu služby alebo ktorí konajú na účet tejto osoby, je upravené ustanoveniami prijatými na základe článkov 48 a 49 zmluvy;keďže boli alebo budú prijaté samostatné smernice uplatniteľné na všetky činnosti samostatne zárobkovo činných osôb týkajúce sa pohybu a pobytu oprávnených osôb a prípadne smernice o koordinácii ochranných opatrení spoločností požadovaných členskými štátmi na ochranu spoločníkov a tretích osôb;keďže v niektorých členských štátoch sa obchodovanie s toxickými výrobkami , distribúcia a odborné využitie toxických výrobkov upravuje pravidlami vzťahujúcimi sa na prístup k tomuto povolaniu, kým ostatné štáty prípadne takéto pravidlá vykonávajú; keďže preto sú určité osobitné prechodné opatrenia, ktorých účelom je uľahčiť štátnym príslušníkom ostatných členských štátov začatie a vykonávanie činností v obchode s toxickými výrobkami, predmetom samostatnej smernice,PRIJALA TÚTO SMERNICU:Článok 1Členské štáty zrušia obmedzenia, pokiaľ ide o fyzické osoby a spoločnosti, na ktoré sa vzťahuje hlava I všeobecných programov zrušenia obmedzení slobody usadiť sa a slobody poskytovať služby (ďalej len "oprávnené osoby"), uvádzané v hlave III týchto všeobecných programov ovplyvňujúce právo na prístup k činnostiam uvedeným v článku 2 a ich výkon.Článok 21. Táto smernica sa vzťahuje na činnosti samostatne zárobkovo činných osôb v oblasti obchodovania a distribúcie toxických výrobkov (látok a prípravkov) a biologických pesticídov na využitie v poľnohospodárstve, ktoré boli vylúčené z rozsahu pôsobnosti smernice č. 64/223/EHS podľa jej článku 2 odseku 1, smernice č. 64/224/EHS podľa jej článku 4 odseku 1 piatej zarážke, a smernice č. 68/363/EHS podľa jej článku 2 odseku 1.2. Výrobky uvedené v odseku 1, v dôsledku nebezpečného vplyvu, ktorý môžu mať na zdravie ľudí, zvierat a rastlín, podliehajú podľa právnych predpisov členských štátov osobitným ustanoveniam (zoznam dotknutých výrobkov je uvedený v prílohe). Zmeny a doplnenia tohto zoznamu členským štátom sa oznámia Komisii, ktorá ich postúpi ďalej na vedomie členským štátom.3. Táto smernica sa nevzťahuje na obchod a distribúciu liečiv tak, ako sú definované v smernici č. 65/65/EHS, ani na činnosť obchodných cestujúcich alebo podomových predavačov.Článok 31. Obmedzenia vzhľadom na činnosti vymedzené v článku 2 sa zrušia bez ohľadu na označenie, ktoré sa vzťahuje na osoby vykonávajúce tieto činnosti.2. Obvyklé označenia v súčasnosti používané v členských štátoch na vymedzenie osôb vykonávajúcich činnosti sprostredkovateľov v obchode sú uvedené v článku 3 smernice Rady č. 64/224/EHS.Článok 41. Členské štáty zrušia najmä nasledovné obmedzenia:a) tie, ktoré bránia oprávneným osobám usadiť sa alebo poskytovať služby v hostiteľskom členskom štáte za rovnakých podmienok a s rovnakými právami, aké majú ich štátni príslušníci;b) tie, ktoré existujú z dôvodu správnych postupov, ktorých výsledkom je diskriminačné zaobchádzanie s oprávnenými osobami v porovnaní s tými, ktoré sa uplatňujú na vlastných štátnych príslušníkov.2. Obmedzenia, ktoré sa majú zrušiť, zahŕňajú najmä tie, ktoré vyplývajú z ustanovení zabraňujúcich alebo obmedzujúcich oprávneným osobám usadiť sa alebo poskytovať služby prostredníctvom:a) v Belgicku:povinnosti byť držiteľom "carte professionelle" (článok 1 zákona z 19. februára 1965);b) vo Francúzsku:- povinnosti byť držiteľom "carte d'identité d'étranger commerçant" ("décret-loi" z 12. novembra 1938, dekrét z 2. februára 1939, zákon z 8. októbra 1940, zákon z 10. apríla 1954, dekrét 59-852 z 9. júla 1959);- vylúčenia cudzincov z práva na obnovenie obchodného prenájmu (článok 38 dekrétu z 30. septembra 1953);c) v Luxembursku:obmedzenej doby platnosti povolení udelených cudzím štátnym príslušníkom (článok 21 zákona z 2. júna 1962).Článok 51. Členské štáty zabezpečia, aby oprávnené osoby mali právo vstupovať do profesijných alebo stavovských organizácií za rovnakých podmienok a s rovnakými právami a povinnosťami, ako majú ich vlastní štátni príslušníci.2. V prípade usadenia sa zahŕňa právo na vstup do profesijných alebo stavovských organizácií oprávnenie byť zvolený alebo vymenovaný do riadiacej funkcie v takýchto organizáciách. Tieto funkcie však môžu byť vyhradené pre vlastných štátnych príslušníkov, pokiaľ sa daná organizácia podieľa na výkone verejnej moci na základe zákona alebo iného právneho predpisu.3. V Luxemburskom veľkovojvodstve nedáva oprávneným osobám členstvo v "Chambre de commerce" a v "Chambre des métiers" právo zúčastňovať sa volieb do správnych orgánov oboch týchto komôr.Článok 6Žiaden členský štát neudelí vlastnému štátnemu príslušníkovi, ktorý odíde do iného členského štátu na účely výkonu niektorej z činností uvedenej v článku 2, podporu, ktorá by mohla narušiť podmienky usadenia sa.Článok 71. Ak hostiteľský členský štát požaduje od vlastných štátnych príslušníkov, ktorí chcú vykonávať činnosť uvedenú v článku 2, predloženie dôkazu o bezúhonnosti a dôkazu o tom, že na nich nebol v minulosti vyhlásený konkurz, alebo jeden z týchto dôkazov, potom u štátnych príslušníkov iných členských štátov akceptuje tento členský štát ako dostatočný doklad výpis z "registra trestov" alebo, ak to nie je možné, rovnocenný dokument vydaný príslušným súdnym alebo správnym orgánom štátu pôvodu alebo členského štátu, odkiaľ cudzí štátny príslušník prichádza, z ktorého je zrejmé, že tieto požiadavky boli splnené.2. Ak hostiteľský členský štát kladie na svojich štátnych príslušníkov, ktorí chcú vykonávať činnosť uvedenú v článku 2, určité požiadavky týkajúce sa ich bezúhonnosti, a dôkaz toho, že tieto požiadavky sú splnené, nie je možné získať z dokumentu uvedeného v odseku 1, potom tento členský štát prijme ako dostatočný doklad od štátnych príslušníkov iných členských štátov osvedčenie vystavené príslušným súdnym alebo správnym orgánom štátu pôvodu alebo krajiny, odkiaľ cudzí štátny príslušník prichádza, z ktorého je zrejmé, že tieto podmienky boli splnené. Takéto osvedčenie sa týka konkrétnych skutočností, ktoré hostiteľský členský štát považuje za rozhodujúce.3. Ak štát pôvodu alebo štát, odkiaľ cudzí štátny príslušník prichádza, nevydáva dokument uvedený v odseku 1 alebo osvedčenie uvedené v odseku 2, môže byť poskytnutie dokladu o bezúhonnosti, alebo dokladu o nevyhlásení konkurzu nahradené miestoprísažným vyhlásením — alebo, v štáte, kde nie je možné takéto vyhlásenie urobiť, slávnostným vyhlásením — vykonaným dotknutou osobou pred príslušným súdnym alebo správnym orgánom, prípadne pred notárom, štátu, odkiaľ daná osoba prichádza; uvedený orgán alebo notár vydajú osvedčenie potvrdzujúce pravosť miestoprísažného alebo slávnostného vyhlásenia. Vyhlásenie o tom, že nebol vyhlásený konkurz, možno tiež vykonať pred príslušnou profesijnou alebo stavovskou organizáciou v danej krajine.4. Dokumenty vydané v súlade s odsekmi 1 a 2 nesmú byť pri ich predložení staršie ako 3 mesiace.5. Členské štáty určia v lehote podľa článku 8 orgány a inštitúcie príslušné na vydanie dokumentov uvedených v odsekoch 1 a 2 a bezodkladne o tom informujú ostatné členské štáty a Komisiu.6. Ak hostiteľský členský štát vyžaduje doklad o finančnej spôsobilosti žiadateľa, tento štát považuje osvedčenia vydané bankami štátu pôvodu alebo štátu, odkiaľ cudzí štátny príslušník prichádza, za rovnocenné osvedčeniam vydávaným na svojom vlastnom území.Článok 8Členské štáty prijmú opatrenia potrebné na dosiahnutie súladu s touto smernicou do 6 mesiacov od jej oznámenia. Bezodkladne o tom informujú Komisiu.Článok 9Táto smernica je adresovaná členským štátom.V Luxemburgu 4. júna 1974Za RadupredsedaJ. Ertl[1] Ú. v. ES 2, 15.1.1962, s. 36/62.[2] Ú. v. ES 2, 15.1.1962, s. 32/62.[3] Ú. v. ES 56, 4.4.1964, s. 863/64.[4] Ú. v. ES 56, 4.4.1964, s. 869/64.[5] Ú. v. ES L 260, 22.10.1968, s. 1.[6] Ú. v. ES C 63, 28.5.1969, s. 21.[7] Ú. v. ES C 10, 27.1.1970, s. 23.[8] Ú. v. ES 22, 9.2.1965, s. 369/65.[9] Ú. v. ES 144, 5.8.1966, s. 2658/66.--------------------------------------------------PRÍLOHATieto kategórie výrobkov uvedených v článku 2 odseku 2 podliehajú v členských štátoch osobitným opatreniam (k 4. júnu 1974):- Belgicko:Toxické látky a prípravky1. uvedené v "arrêté du Régent" zo 6. februára 1946 (so zmenami a doplneniami), ktorý upravuje uchovávanie a dodávanie jedovatých a toxických látok (na vykonanie zákona z 24. februára 1921);2. rozdelené do kategórií 1 a 2 podľa "arrêté royal" z 31. mája 1958, ktorý upravuje uchovávanie, obchod a používanie pesticídov a fytofarmaceutických výrobkov.- Dánsko:1. a) jedovaté alebo toxické látky a škodlivé prípravky uvedené v prílohe k zákonu č. 119 z 3. mája 1961 a uvedené vo vyhláške ("bekendtgørelse") č. 305 z 9. októbra 1961 (prijatej na vykonanie zákona), ktorou sa ustanovujú pravidlá na výrobu, preberanie, uskladňovanie a vydávanie týchto jedov a výrobkov;b) jedovaté a toxické látky a škodlivé prípravky vymenované vo vyhláške ("bekendtgørelse") č. 304 z 9. októbra 1961 ustanovujúcej pravidlá o používaní týchto jedov a výrobkov.2. Výrobky (fytofarmaká, protiburinové postreky, pesticídy, rastové stimulátory) vymenované v zákone č. 118 z 3. mája 1961 a uvedené vo vyhláškach ("bekendtgørelser") vydané na vykonanie tohto zákona, ktoré stanovujú, že tieto výrobky nesmú byť uvádzané na trh ani využívané v obchode, pokiaľ ich neschváli a nezatriedi Výbor pre jedovaté látky ("giftuævnet"), a taktiež stanovujú podrobné pravidlá o preberaní, skladovaní, balení, označovaní, atď. týchto výrobkov.3. Výrobky (fytofarmaká, protiburinové postreky, pesticídy, rastové stimulátory) uvedené vo vyhláške ("bekendtgørelse") z 25. septembra 1961, ktorá stanovuje, že povolenie na používanie výrobkov označených symbolom X je zvyčajne podmienené účasťou užívateľa na školení o toxikológii, ktoré organizoval Výbor pre jedovaté látky ("giftuævnet").- Nemecko:Jedovaté látky a prípravky zatriedené do kategórií 1, 2 a 3 podľa zákonov a iných právnych predpisov, ktoré vydali spolkové krajiny, týkajúcich sa obchodu a distribúcie s fytosanitárnymi toxickými výrobkami a výrobkami, ktoré majú toxické účinky na zdravie rastlín, a uvedené v odseku 34, pododsek 5 ivnostenského zákonníka ("Gewerbeordnung"), vydanie z 15. februára 1963.- Francúzsko:1. Jedovaté látky uvedené v tabuľkách A (toxické výrobky) a C (nebezpečné výrobky) oddielu I "décret" 56-1197 z 26. novembra 1956 ("Code de la Santé publique", kniha V, časť 2, hlava III, kapitola 1, oddiely I a II, články R 5149 až 5168).2. Zdravie ohrozujúce výrobky na využitie v priemysle, špecifikované v "Code du travail", kniha II, hlava II, články 67, 2, 78, 79 a 80 a vo vyhláškach vydaných na vykonanie týchto ustanovení.3. Škodlivé výrobky uvedené v zozname nebezpečných, nezdravých a nevhodných priestorov zostaveného podľa článkov 5 a 7 zákona z 19. decembra 1917.4. Antiparazitické výrobky na využitie v poľnohospodárstve (zákon z 2. novembra 1943, zmenený a doplnený zákonom z 30. júla 1963; "arrêté" zo 6. septembra 1954 o schvaľovaní značkových antiparazitických výrobkov na využitie v poľnohospodárstve, ktorú dopĺňa "arrêté" z 6. februára 1962).- Írsko:Jedy, ktoré sú v súčasnosti uvedené vo vykonávacích predpisoch zákona o jedoch, 1961, a ktorých predaj je zakázaný s výnimkou určitých oprávnených osôb.- Taliansko:1. Toxické plyny (článok 58 — zbierka zákonov o verejnej bezpečnosti, schválená kráľovským výnosom 773 z 18. júna 1931; kráľovským výnosom č. 147 z 9. januára 1927; tabuľky toxických plynov, ktoré tvoria prílohu k ministerskému výnosu zo 6. februára 1935 a jeho neskoršie zmeny a doplnky).2. Jedovaté látky na priemyselné využitie (článok 147 — zbierka zákonov o zdraví, schválené kráľovským výnosom 1265 z 27. júla 1934).3. Liečebno-chirurgické výrobky (bakteriocídy, germicídy, dezinfekčné prípravky) (kráľovský výnos č. 3112 zo 6. decembra 1928 a vykonávací predpis zákona 1070 z 23. júna 1927, schváleného kráľovským výnosom 3112 zo 6. decembra 1928) a liečebné výrobky (fytofarmaká a produkty určené na konzerváciu potravín) (článok 6 zákona 283 z 30. apríla 1962, zmenený a doplnený článkom 4 zákona 441 z 26. februára 1963, a iných právnych predpisov upravujúcich výrobu, obchod a predaj fytofarmák a produktov určených na využitie na konzerváciu potravín, schválených výnosom prezidenta republiky č. 1095 z 3. augusta 1968).4. Beloba olovnatá (zákon č. 706 z 19. júla 1961).5. Benzol (zákon č. 245 z 5. marca 1963).6. Kozmetické výrobky a farbivá obsahujúce jedovaté látky (článok 7 kráľovského výnosu 1938 z 30. októbra 1924).- Luxembursko:1. Obchod a distribúcia určitých výrobkov (zákon z 25. septembra 1953 — vyhláška č. 62 z 10. októbra 1953).2. Obchod a využívanie fytofarmaceutických výrobkov (pesticídov na poľnohospodárske účely, rastových stimulátorov, ochranných postrekov, herbicídov, mikroorganizmov a vírusov používaných ako antiparazitické prostriedky…) (zákon z 20. februára 1968 — vyhláška č. 9 z 12. marca 1968 — Nariadenie veľkovojvodu z 29. mája 1970, vyhláška č. 33 z 15. júna 1970).- Holandsko:Toxické látky a prípravky, zákon ("Bestrijdingsmiddelenwet" z 1962).- Spojené kráľovstvo:1. Jedy, ktoré sú v súčasnosti uvedené na oficiálnom zozname jedov a ktoré podliehajú zákonu o liečivách a jedoch z roku 1933, a pravidlám o jedoch, alebo jedy uvedené v zozname jedov, ktoré podliehajú zákonu o liečivách a jedoch (Severné Írsko) z rokov 1925 až 1967 a iným právnym predpisom o jedoch (Severné Írsko).2. Látky, na ktoré sa vzťahujú zákon o poľnohospodárskych a záhradníckych chemikáliách z roku 1967 a iné predpisy.3. Látky, na ktoré sa vzťahuje zákon o poľnohospodárstve (jedovaté látky) z roku 1952 a iné predpisy.--------------------------------------------------


title: Smernica Komisie z 22. júna 1988, ktorou sa prispôsobuje technickému pokroku smernica Rady 80/720/EHS o aproximácii právnych predpisov členských štátov týkajúcich sa priestoru pre obsluhu, prístupu k miestu vodiča, k dverám a oknám poľnohospodárskych a lesných kolesových traktorov

text:
Dôležité právne oznámenie

|

31988L0414

Úradný vestník L 200 , 26/07/1988 S. 0034 - 0036 Fínske špeciálne vydanie: Kapitola 13 Zväzok 17 S. 0108  Švédske špeciálne vydanie: Kapitola 13 Zväzok 17 S. 0108

		Smernica Komisiez 22. júna 1988,ktorou sa prispôsobuje technickému pokroku smernica Rady 80/720/EHS o aproximácii právnych predpisov členských štátov týkajúcich sa priestoru pre obsluhu, prístupu k miestu vodiča, k dverám a oknám poľnohospodárskych a lesných kolesových traktorov(88/414/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [1], naposledy zmenená a doplnená smernicou 88/297/EHS [2], najmä na jej článok 11,keďže vzhľadom na získané skúsenosti je teraz možné formulovať určité ustanovenia smernice Rady 80/720/EHS [3], v znení smernice 82/890/EHS [4], presnejšie a úplnejšie,keďže opatrenia uvedené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti traktorov pre poľnohospodárstvo a lesníctvo,PRIJALA TÚTO SMERNICU:Článok 1Príloha I k smernici 80/720/EHS sa mení a dopĺňa podľa prílohy k tejto smernici.Článok 21. Od 1. októbra 1988 členské štáty nesmú:- odmietnuť, pokiaľ ide o typ traktora, udeliť EHS typové schválenie, odmietnuť vydať doklad podľa článku 10 ods. 1, posledná zarážka, smernice 74/150/EHS, alebo odmietnuť udeliť národné schválenie typu, alebo- zakázať uvedenie do prevádzky takého typu traktora alebo traktorov, ktorého priestor pre obsluhu, prístup k miestu vodiča, k dverám a oknám spĺňa požiadavky tejto smernice.2. Od 1. októbra 1989 členské štáty:- nevydajú doklad podľa článku 10 ods.1, posledná zarážka, smernice 74/150/EHS pre typ traktora, ktorého priestor pre obsluhu, prístup k miestu vodiča, k dverám a oknám nespĺňa požiadavky tejto smernice,- môžu odmietnuť udeliť národné schválenie typu pre typ traktora, ktorého priestor pre obsluhu, prístup k miestu vodiča, k dverám a oknám nespĺňa požiadavky tejto smernice.Článok 3Členské štáty uvedú do účinnosti ustanovenia potrebné na dosiahnutie súladu s touto smernicou do 30. septembra 1988. Bezodkladne o tom informujú Komisiu.Článok 4Táto smernica je adresovaná členským štátom.V Bruseli 22. júna 1988Za KomisiuCockfieldpodpredseda[1] Ú. v. ES L 84, 28.3.1974, s. 10.[2] Ú. v. ES L 126, 20.5.1988, s. 52.[3] Ú. v. ES L 194, 28.7.1980, s. 1.[4] Ú. v. ES L 378, 31.12.1982, s. 45.--------------------------------------------------PRÍLOHAPríloha I smernice 80/720/EHS sa mení a dopĺňa takto:- V bode 1.4 v prvom riadku sa za formuláciu"umiestnenia stĺpika riadenia a volantu"pridáva "s výnimkou tých, ktoré sú určené výlučne na nastupovanie a vystupovanie".- V bode 1.7 v prvomriadku sa pred"bod na streche"pridáva slovo "pevný".Pridáva sa nasledujúca veta:"Čalúnenie strechy môže dosahovať smerom dolu do výšky 1000 mm nad referenčným bodom sedadla."- Za bod 1.7 sa pridáva nový bod 1.8 nasledujúceho znenia:"1.8 Polomer zakrivenia plochy medzi zadnou stenou kabíny a strechou kabíny môže dosahovať maximálne 150 mm."- V bode III.3 sa za"Vetranie (okná)"pridáva "ak existuje".- V bode III.5 v poslednom riadku tretieho odseku sa za"na ich otvorenie"pridáva "alebo na ich pohnutie".- Obrázky 1, 2 a 3 sa nahrádzajú nasledujúcimi obrázkami 1, 2 a 3:+++++ TIFF ++++++++++ TIFF +++++--------------------------------------------------


title: Smernica Komisie 2004/43/ES z 13. apríla 2004, ktorou sa mení a dopĺňa smernica 98/53/ES a smernica 2002/26/ES, pokiaľ ide o metódy odberu vzoriek a analytické metódy na úradnú kontrolu obsahu aflatoxínu a ochratoxínu A v potravinách pre dojčatá a malé detiText s významom pre EHP.

text:
Dôležité právne oznámenie

|

32004L0043

Úradný vestník L 113 , 20/04/2004 S. 0014 - 0016

		Smernica Komisie 2004/43/ESz 13. apríla 2004,ktorou sa mení a dopĺňa smernica 98/53/ES a smernica 2002/26/ES, pokiaľ ide o metódy odberu vzoriek a analytické metódy na úradnú kontrolu obsahu aflatoxínu a ochratoxínu A v potravinách pre dojčatá a malé deti(Text s platnosťou pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 85/591/EHS z 20. decembra 1985 o zavedení metód spoločenstva na odoberanie vzoriek a analytických metód na monitorovanie potravín určených na ľudskú spotrebu [1], najmä na jej článok 1,keďže:(1) Nariadenie Komisie (ES) č. 466/2001 z 8. marca 2001, ktorým sa stanovujú maximálne hodnoty obsahu určitých cudzorodých látok v potravinách [2], pevne stanovuje maximálne limity pre aflatoxín B1, aflatoxín M1 a ochratoxín A v potravinách pre dojčatá a malé deti.(2) Odber vzoriek zohráva rozhodujúcu úlohu pri presnosti stanovovania hodnôt aflatoxínov a ochratoxínu A. Preto by sa smernica Komisie 98/53/ES zo 16. júla 1998, ktorou sa ustanovujú metódy na odber vzoriek a analytické metódy na úradnú kontrolu obsahu určitých cudzorodých látok v potravinách [3], a smernica Komisie 2002/26/ES z 13. marca 2002, ktorou sa ustanovujú metódy na odber vzoriek a analytické metódy na úradnú kontrolu obsahu ochratoxínu A v potravinách [4], mali zmeniť a doplniť, aby zahrnuli ustanovenia týkajúce sa potravín pre dojčatá a malé deti.(3) Je veľmi dôležité uvádzať a interpretovať analytické výsledky jednotným spôsobom, aby sa zabezpečil ich jednotný spôsob použitia v rámci Európskej únie. Takéto pravidlá vyhodnocovania platia pre analytické výsledky získané zo vzorky na úradnú kontrolu. V prípade analýzy na účely monitoringu, arbitráže alebo znaleckého rozhodnutia platia vnútroštátne predpisy.(4) Vzhľadom na to by sa mali zmeniť a doplniť smernice 98/53/ES a 2002/26/ES.(5) Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,PRIJALA TÚTO SMERNICU:Článok 1Prílohy I a II k smernici 98/53/ES sa menia a dopĺňajú tak, ako je ustanovené v prílohe I k tejto smernici.Článok 2Prílohy I a II k smernici 2002/26/ES sa menia a dopĺňajú tak, ako je ustanovené v prílohe II k tejto smernici.Článok 31. Členské štáty prijmú zákony, iné predpisy a správne opatrenia potrebné na dosiahnutie súladu s touto smernicou najneskôr 12 mesiacov po nadobudnutí jej účinnosti. Bezodkladne Komisii oznámia znenie takýchto ustanovení a korelačných tabuliek medzi takýmito ustanoveniami a touto smernicou.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty bezodkladne oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou.Článok 4Táto smernica nadobúda účinnosť dvadsiaty deň po jej uverejnení v Úradnom vestníku Európskej únie.Článok 5Táto smernica je adresovaná členským štátom.V Bruseli 13. apríla 2004Za KomisiuDavid Byrnečlen Komisie[1] Ú. v. ES L 372, 31.12.1985, s. 50. Smernica naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).[2] Ú. v. ES L 77, 16.3.2001, s. 1. Nariadenie naposledy zmenené a doplnené nariadením (ES) č. 455/2004 (Ú. v. EÚ L 74, 12.3.2004, s. 11).[3] Ú. v. ES L 201, 17.7.1998, s. 93. Smernica naposledy zmenená a doplnená smernicou 2003/121/ES (Ú. v. EÚ L 332, 19.12.2003, s. 38).[4] Ú. v. ES L 75, 16.3.2002, s. 38.--------------------------------------------------PRÍLOHA IPrílohy I a II k smernici 98/53/ES sa menia a dopĺňajú takto:1. V prílohe I k smernici 98/53/ES sa za bod 5.6. vkladá tento bod 5.7.:"5.7. Potraviny určené pre dojčatá a malé deti5.7.1. Postup na odber vzoriekPoužije sa postup na odber vzoriek pre mlieko a odvodené výrobky, ako aj pre zložené potraviny uvedený v bodoch 5.4., 5.5. a 5.6.5.7.2. Schválenie dávky- Schváli sa, ak súhrnná vzorka spĺňa maximálny limit, pričom sa zoberie do úvahy neistota merania a oprava výsledku o hodnotu výťažnosti,- zamietne sa, ak súhrnná vzorka nepochybne prekračuje maximálny limit, pričom sa zoberie do úvahy neistota merania a oprava výsledku o hodnotu výťažnosti."2. Bod 2 v prílohe II znie takto:"2. Nakladanie so vzorkou prijatou do laboratóriaKompletná laboratórna vzorka sa podľa postupu, ktorým sa preukázateľne dosiahne úplná homogenizácia, jemne zomelie a dôkladne sa pomieša.V prípade, že sa maximálna prijateľná hodnota vzťahuje na sušinu, určí sa obsah sušiny v časti zhomogenizovanej vzorky, pričom sa použije postup, ktorým sa stanovuje sušina v tomto type materiálu preukázateľne presne."--------------------------------------------------PRÍLOHA IIPrílohy I a II k smernici 2002/26/ES sa menia a dopĺňajú takto:1. Príloha I sa mení a dopĺňa takto:a) bod 4.6. znie takto:"4.6. Postup na odber vzoriek pre potraviny určené pre dojčatá a malé detiUplatní sa postup na odber vzoriek, ako je uvedený pre obilniny a obilninové výrobky v bode 4.5. tejto prílohy. To znamená, že počet jednotlivých vzoriek, ktoré sa musia odobrať, zavisí od hmotnosti dávky, pričom sa musí odobrať najmenej 10 a najviac 100, v súlade s tabuľkou 2 v bode 4.5.- Hmotnosť jednotlivej vzorky by mala byť asi 100 gramov. V prípade dávok v maloobchodnom balení závisí hmotnosť jednotlivej vzorky od hmotnosti maloobchodného balenia.- Hmotnosť súhrnnej vzorky = 1 až 10 kg, dostatočne premiešanej.";b) vkladá sa tento bod 4.7.:"4.7. Odber vzoriek v štádiu maloobchodného predajaOdber vzoriek potravín v štádiu maloobchodného predaja by sa mal robiť, ak je to možné, v súlade s vyššie uvedenými ustanoveniami na odber vzoriek. Ak to nie je možné, môžu sa v štádiu maloobchodného predaja použiť iné účinné postupy na odber vzoriek, ak sa zabezpečí dostačujúca reprezentatívnosť pre dávku, z ktorej sa odoberajú vzorky."c) bod 5 znie takto:"5. Schválenie dávky alebo poddávky- Schváli sa, ak súhrnná vzorka spĺňa maximálny limit, pričom sa zoberie do úvahy neistota merania a oprava výsledku o hodnotu výťažnosti,- zamietne sa, ak súhrnná vzorka nepochybne prekračuje maximálny limit, pričom sa zoberie do úvahy neistota merania a oprava výsledku o hodnotu výťažnosti.".2. Príloha II sa mení a dopĺňa takto:a) bod 2 znie takto:"2. Nakladanie so vzorkou prijatou do laboratóriaKompletná laboratórna vzorka sa podľa postupu, ktorým sa preukázateľne dosiahne úplná homogenizácia, jemne zomelie a dôkladne sa premieša.V prípade, že sa maximálna hodnota vzťahuje na sušinu, stanoví sa obsah sušiny v časti homogenizovanej vzorky, pričom sa použije postup, ktorým sa sušina stanovuje preukázateľne presne v takomto materiáli."b) bod 4.4. znie takto:"4.4. Vypočítanie hodnoty výťažnosti a uvádzanie výsledkovAnalytický výsledok sa môže uviesť opravený alebo neopravený o hodnotu výťažnosti. Spôsob uvádzania výsledku a hodnota výťažnosti sa musia uviesť. Analytický výsledok opravený o hodnotu výťažnosti sa použije na kontrolu súladu s predpismi (pozri prílohu I bod 5).Výsledok analýzy sa uvádza ako x +/– U, pričom x je výsledok analýzy a U je rozšírená neistota merania.U je rozšírená neistota merania pri použití faktora rozšírenia 2, ktorá dáva stupeň spoľahlivosti približne 95 %."--------------------------------------------------


title: Smernica Komisie 2006/3/ES z  9. januára 2006 , ktorou sa menia a dopĺňajú prílohy I a II k smernici Európskeho parlamentu a Rady 96/74/ES o názvoch textílií na účely prispôsobenia sa technickému pokroku   (Text s významom pre EHP)

text:
               10.1.2006

               SK

               Úradný vestník Európskej únie

               L 5/14

      SMERNICA KOMISIE 2006/3/ES
   z 9. januára 2006,
   ktorou sa menia a dopĺňajú prílohy I a II k smernici Európskeho parlamentu a Rady 96/74/ES o názvoch textílií na účely prispôsobenia sa technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 96/74/ES zo 16. decembra 1996 o názvoch textílií (1), najmä na jej článok 16 ods. 1,
   keďže:

               (1)

               Smernicou 96/74/ES sa stanovujú pravidlá, ktorými sa riadi označovanie výrobkov podľa obsahu textilných vlákien, aby sa zabezpečila ochrana spotrebiteľských záujmov. Textilné výrobky sa môžu uvádzať na trh v rámci Spoločenstva, len ak sú v súlade s ustanoveniami uvedenej smernice.

               (2)

               Vzhľadom na nové zistenia technickej pracovnej skupiny je potrebné, aby sa na účely prispôsobenia smernice 96/74/ES technickému pokroku pridalo vlákno elastomultiester do zoznamu vlákien stanovených v prílohách I a II k uvedenej smernici.

               (3)

               Smernica 96/74/ES by sa preto mala zodpovedajúcim spôsobom zmeniť a doplniť.

               (4)

               Opatrenia ustanovené v tejto smernici sú v súlade so stanoviskom Výboru pre smernice o názvoch textílií a ich označovaní etiketami,

         PRIJALA TÚTO SMERNICU:
   Článok 1
   Smernica 96/74/ES sa mení a dopĺňa takto:

               1.

               V prílohe I sa dopĺňa riadok 45:

                           „45

                           elastomultiester

                           vlákno vytvorené interakciou dvoch alebo viacerých chemicky rozdielnych lineárnych makromolekúl, ktoré obsahuje esterové skupiny ako dominantnú funkčnú jednotku (najmenej 85 %) v dvoch alebo viacerých rozdielnych fázach (ktoré nepresahujú 85 % hmoty) a ktoré sa po vhodnej úprave natiahne na jedenapolnásobok pôvodnej dĺžky a po uvoľnení sa rýchlo stiahne takmer na pôvodnú dĺžku“

               2.

               V prílohe II sa dopĺňa údaj 45:

                           „45

                           elastomultiester

                           1,50“

         Článok 2
   1.   Členské štáty najneskôr do 9. januára 2007 uvedú do účinnosti zákony, iné predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a korelačnú tabuľku medzi takýmito ustanoveniami a touto smernicou.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii text hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 9. januára 2006

            Za Komisiu

         Günter VERHEUGEN

            podpredseda

      (1)  Ú. v. ES L 32, 3.2.1997, s. 38. Smernica naposledy zmenená a doplnená smernicou Komisie 2004/34/ES (Ú. v. EÚ L 89, 26.3.2004, s. 35).


title: Smernica komisie 2003/ES z 3. februára 2003 o zmene zatriedenia hrudných implantátov v rámci smernice 93/42/EHS o zdravotníckych pomôckachText s významom pre EHP.

text:
Dôležité právne oznámenie

|

32003L0012

Úradný vestník L 028 , 04/02/2003 S. 0043 - 0044

		Smernica komisie 2003/ESz 3. februára 2003o zmene zatriedenia hrudných implantátov v rámci smernice 93/42/EHS o zdravotníckych pomôckach(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 93/42/EHS zo 14. júna 1993 o zdravotníckych pomôckach [1], naposledy zmenenú a doplnenú smernicou 2001/104/ES Európskeho parlamentu a Rady [2], a najmä na jej článok 13 ods. 1 písm. b),so zreteľom na žiadosť predloženú Francúzskom a Spojeným kráľovstvom,keďže:(1) Na základe kritérií používaných na triedenie, ktoré sú ustanovené v prílohe IX k smernici 93/42/EHS, patria hrudné implantáty v zásade do triedy II b zdravotníckych pomôcok.(2) Francúzsko a Spojené kráľovstvo požadujú zatriedenie hrudných implantátov ako triedu II zdravotníckych pomôcok odlišne od ustanovení prílohy IX k smernici 93/43/EHS.(3) S cieľom zaistiť najvyššiu možnú úroveň bezpečnosti pre hrudné implantáty, notifikované orgány, za predpokladu úplnej kvality poistného systému, by mali vykonať prehliadku navrhnutej skupiny výrobkov v súlade s bodom 4 prílohy II k smernici 93/42/EHS. Súčasne je potrebné vykonať zmenu zatriedenia hrudných implantátov ako triedu II zdravotníckych pomôcok.(4) Je potrebné určiť režim, ktorý sa bude vzťahovať na hrudné implantáty umiestnené na trhu pred 1. septembrom 2003 podľa článku 11 ods. 3 písm. a) alebo 11 ods. 3 písm. b) bod iii) smernice 93/42/EHS.(5) Opatrenia ustanovené v tejto smernici sú v súlade so stanoviskom Výboru pre zdravotnícke pomôcky zriadenom článkom 6 ods. 2 smernice Rady 90/385/EHS z 20. júna 1990 o aproximácii právnych predpisov členských štátov o aktívnych implantovateľných zdravotníckych pomôckach [3], naposledy zmenenej a doplnenej smernicou 93/68/EHS [4],PRIJALA TÚTO SMERNICU:Článok 1Odlišne od pravidiel ustanovených v prílohe IX k smernici 93/42/EHS, sa mení zatriedenie hrudných implantátov na zdravotnícke pomôcky, ktoré patria do triedy III.Článok 21. Hrudné implantáty, ktoré boli umiestnené na trh pred 1. septembrom 2003 na základe článku 11 ods. 3 písm. a) alebo 11 ods. 3 písm. b) bod iii) smernice 93/42/EHS podliehajú konaniu o opätovnom posúdení zhody ako trieda II zdravotníckych pomôcok pred 1. marcom 2004.2. Odlišne od článku 11 ods. 11 smernice 93/42/EHS, dobu platnosti rozhodnutí o hrudných implantátoch, ktoré boli prijaté notifikovanými orgánmi pred 1. septembrom 2003 podľa článku 11 ods. 3 písm. a) smernice 93/42/EHS nemožno predĺžiť.Článok 31. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. augusta 2003. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Členské štáty prijmú tieto opatrenia s účinnosťou od 1. septembra 2003.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti predmetu úpravy tejto smernice.Článok 4Táto smernica je adresovaná členským štátom.V Bruseli 3. februára 2003Za KomisiuErkki Liikanenčlen Komisie[1] Ú. v. ES L 169, 12.7.1993, s. 1.[2] Ú. v. ES L 6, 10.1.2002, s. 50.[3] Ú. v. ES L 189, 20.7.1990, s. 17.[4] Ú. v. ES L 229, 30.8.1993, s. 1.--------------------------------------------------